
NÄGEMUSED PUDELIS 


pätte < 1 


Spiritistlised ja üldse müstilised teemad ei 
kuulu meie, arstide, kompetentsi,“ vastas professor 
sõbraliku naeratusega Jaan Kullamaale, kui viima- 
ne haigemaja raamatukogu toas temale vana aasta 
viimase päeva hommikul, peale hariliku arstide ring- 
käigu, jälle seletada püüdis, et tal öösel vaimudega 
tegemist olnud. 

»Aga, härra professor,“ vaidles Kullamaa vastu, 
oma nägin ju selgesti oma rohuklaasis, kui teie eila 
öösel kella 1-e ajal vannis olite. Te viibisite hulga 
aega vees, siis tõusite ning lasite ennast meesravit- 
sejast karvase käterätiga kuivaks õõruda. Ka nägin 
ma teie äraminekut. Millega seletate siis teie seda 
nägemist? Olen närvihaige — tean! Aga usun ka 
(ioethe sõnu, mida. täpselt ei mäleta, aga millede 
mõte on see, et palju saladuslikku on taeva ja maa 
vahel, millest aru saada raske ka meie suuremail 
teadusmeestel.“ 

Professor võttis taskust väikese klaaspurgikese, 
riputas sealt välja paar valget tabletti ja andis need 
erutatud Kullamaale, sõnades sõbralikult: 

»Noor sõber, ma näen, te olete jälle väga haig- 
lases olekus. Võtke need tabletid ja heitke voodi 
pikali. Mul on praegu vastuvõtmise tund, aeg on 
kasin. Pärast tulen teid vaatama. Olge julge. Elek- 
ter, millega mina teid arstin, kaotab teie vaimude 
nägemised peagi! Loodetavasti saan teid täna õh- 
tul jõulupuul hea tervise- ja meeleoluga kohtama.“ 


Kergelt kumardades lahkus professor kiirel 
sammul. 

Kullamaa vaatas abitult ringi. Siis võttis ta ka- 
pist valikuta paar raamatut ja läks üles oma tuppa. 

Sinna jõudes heitis ta voodi ning hakkas kinni- 
silmil mõtteid mõlgutama. Mis see siis on? Profes- 
sorid ja doktorid peidavad sõbraliku naeratuse taha 
oma pilked, kui ta neile saladuslistest ja kummalis- 
test juhtumistest räägib, mis temaga olnud. Nad 
ignoreerivad tema nägemusi täielikult, kuna ju tema 
üksinda teab, mis talle lugematuil unetuil öötundi- 
del ilmutatud. Võtame, näituseks, hääled, mis tal 
igal vara hommikul, igal ööl, igal õhtul kõrvus 
huugavad, kõiksugu mõttetut sõnadesegu karjuvad, 
Jumalat paluda käsivad ja ikka kaebavad, et neil on 
palav, et neid tuli kõrvetab, et muud kui palu ja pa- 
lu! Võtame need juhtumised, kui tema, Kullamaa, 
olles T. linna haigemajas, kutsus kolmel järjestikku 
ööl õe Helmi vaimu välja ja käskis teda öösel tea- 
tud kellaajal teatud kellaajani kehha minna, ning 
siis jälle ennast temale häälena teatada. Ja nii oli- 
gi sündinud. Õde Helmi ärkas öeldud ajal, ning pa- 
lus lõpuks Kullamaad, et ta oma katseid enam ei 
kordaks, sest tal olevat suur piin sel ülevaloleku 
ajal. Siis äratas tema, Kullamaa, ka õe Greete, ol- 
les oma voodis ja kõneledes häältega. Ja kõige 
mõjuvam fakt ses müstilises loos on see, et tema, 
Kullamaa, äratas üles ka dr. K. öösel kell kolm, kui 
tal oli olnud närvide kramp ja kui oli kirjutanud dr. 
K-le kirja, milles palus hommikul oma poole tulla. 
Ja dr. K. ei olnud hommikuni magada saanud, ehk 
küll kirja alles enne lõunat kätte sai. Ja siis oli 
är. K. tema, Kullamaa, juurde tulnud ja öelnud, et 
kui kirja kätte saanud, kohe arvanud, et Kullamaa 
see oligi, kes tema une tõrjus. 

Dr. K. öelnud, see olevat telepaatiline nähtus, 
missugune õpetus meie teaduses, mis tormab peaas- 

jalikult tehnilisel alal, kõrvalise tähtsusega uurimis- 
aineks jäänud, nagu hüpnotism, = selgeltnägemine, 
okkultism ja m. See olevat aga ekslik ja tulevikus 
viidavat need puht hingeteaduslikud harud kõige 
kõrgemale järjele. Tema, dr. K., ise olla tundelik- 
kude närvidega inimene, hüpnotiseerija, uskuvat 
lumalat ja vaimusid, ning olla nii mõnigi kord tele- 
paatiliste nähtuste objektiks olnud. Kord, Pariisis 
ametireisil viibides, istunud võõrastemaja numbris 
kirjutuslaua ees, selg ukse poole, ning lugenud hu- 
vitavat raamatut. Äkki tundnud (dr. K. ei öelnud 
kunagi: nägin, ehk kuulsin, vaid ainult — tundsin), 
et uksest tuleb keegi ja ütleb talle ühe lause (mis 
puutus dr. K. perekonna asjusse). Dr. K. pöördub 
ukse poole ja tunneb, et õhus midagi laguneb. 
Teisel päeval saab oma abikaasalt T. linnast kirja, 
milles on, kahekordselt allakriipsutatult see lause, 
mille ütles talle viirastus. 

»Noor sõber,“ öelnud Kullamaale dr. K. ,,Elek- 
ter oli tundmatu, enne kui aparaadid üles leiti, mille 
abil ta end inimtunnetele avaldada võis. Samasu- 
gune aparaat on ka inimese närvikava. Kui ta tar- 
viliselt tundelikuks on saanud, siis võivad nõnda 
nim, ,,välisilma jõud“ tema kaudu inimese peale 
mõndasugust mõju avaldada. See ala on meil alles 
tundmata, kuid, loodan, et vähe eksin, kui ju lähe- 
matel aastakümnetel see päevaküsimuseks saab ja 
kogu meie praeguse elusihtide võrgu ümber tõukab. 
Kui hakkavad inimesed mullast, kivist jne. ju masi- 
nate abil söögiaineid vabritseerima, kui uuritakse 
põhjalikult järele taimede organism, et selle järele 
konstrueerida masinaid, mis samasuguse eduga 
ammutaks mitteorgaanilistest ollustest orgaanilisi, 
kui leitakse masinaid, mis söödavate loomade seedi- 
misaparaatide ja ühes sellega ka lihasaavutuse aset 
täidaksid, siis — noh siis kaoks põlev kõhuküsimus 
ning inimkond võiks kogu oma energiaga anduda 

vaimlisele arenemisele. Ja ses suhtes on praegu 
paistvama tähendusega: mõtetega arusaamisvahe- 
tamine, telepaatia, okkultism, hüpnotism j. t. Teie 
olete tõsiselt ja väga närvihaige, mu noor sõber, aga 
ärge muretsege, vaimuhaigusest olete kaugel. Kui 
teil midagi iseäralist juhtub, teatage mulle. Haruta- 
me seltsis.“ 

Nii oli rääkinud dr. K. 

Kullamaa lebas voodis ja mõlgutas edasi mõt- 
teid, mis kippusid veerema närvihaiguse ääretusse. 

Tal hakkas palavik ja sonimised algasid oma 
igapäevseid joonistamisi seintel ja ka vabas õhus 
kõiksugu kujutuste näol. Need olid osalt ilusad, osalt 
hirmsad. Seal ilmub äkki seinale palvetav ingel: ta 
on põlvili, ülestõstetud käed kokku pandud, silmis 
pisarad, pilk täidetud otsata ärdusega. Kullamaa 
teab, et ingel palub tema eest ja ka tema südant täi- 
ab ärdus ning suur tänutunne taevalise olevuse 
vastu. Ta südamest tõusevad palavad õhkamised 
Jumala poole, sest pattu on palju ta hinge peal. 

Siis näeb ta ukse pool seina avanevat. Suur 
heleroheline mets paistab talle sealt vastu; need on 
kased ja igaühel suured käsnad peal mitmesuguste 
imevääriliste ja ülikoomiliste inimmaskide kujul. 

Kullamaa avaldab mõttes soovi, et see mets 
tema juurde tuleks. Ja näe imet: puud hakkavad 
karglema, kui vallatud karjapoisid, ruttavad üsna 
tema ligi ja kumardavad sügavasti, kuna käsnad- 
maskid naljakalt nägusid krimpsutavad. 

Ja Kullamaa naerab, esite sisemiselt, hääletult, 
siis aga pahvatab kõva, kramplik naeruhoog, mis 
äkki katkeb, sest silmi valdab uus nägemus. 

Paremat kätt olevast seinast sammub välja ter- 
ve protsessioon: pigimustad kongus ninadega mehi- 
kesed, tuutumütsid peas. Nad karglevad naljakalt 
ühe jala peal, sest teine jalg on neil igaühel kaenlas, 
lõpmata pikk ja veider rodu. Ja jälle naerab Kulla- 

maa. ° Siis tulevad hirmsad koletised ja moonutused. 
Ja Kullamaa viskleb suures hirmus. 

Äkki läheb uks lahti ja sisse astuvad vanem 
assistent, halastaja õde ja väike, priske, mustade 
paksude vurrudega ja pungis silmadega mehikene. 

»Vabandust,“ ütles arst vaikse häälega: ,,Et 
praegu haigemajas ruumipuudus suur, oleme sun- 
nitud teile toaseltsilise tooma...“ 

Ja märgates Kullamaa ehmatus-liigutust, jatkas 
arst ruttu rahustavalt: 

»Jääge rahule, härra Kullamaa, see on üks 
vaikne ja rahuline haige. Tema nimi on Vanjukov 
ja ma usun, et te saate üksteisega veel sõbraks. 
Kui te sooviksite alla ambulantsi tulla, siis seletaks 
ma teile tema üle lähemalt. Palun teid, õde, Van- 
jukovi eest hoolitseda.“ 

Kullamaa tõusis voodist, lükkas jalad tuhvli- 
tesse ning järgnes arstile. 

»Et teie närvid, herra Kullamaa,“ algas arst 
ambulantsis, mingisuguse erutuse ega arusaama- 
tuse all ei tohi kannatada, sellepärast arvan oma 
kohuseks teile lühidalt teie uue toanaabri haiguse- 
lugu teatada. Kui Eesti-Vene rahutegemine käsil oli, 
viibis Vanjukov Narvas, kus hiljuti oli portsellaan- 
asiade kaupluse ja maja omandanud kellegi Vasiki- 
niga kompaniis. Vanjukovil oli noor, agar naine ja 
nende äri läks väga hästi, sest ka kompanjoon 
Vasikin oli osav kaupmees. Kui enamlased rahute- 
Semise ajal oma meeletut pealetungimist algasid, 
määratuid jõude meie väiksearvulise, kuid raudselt 
vastupaneva sõjaväe peale paisates, siis pääsesid 
nad ka Narvale nõnda lähedale, et võisid teda ras- 
keist suurtükest pommitama hakata. Ühel niisugu- 
sel pommitamisel, sattus suurtükikuul ka Vanjukovi 
maija, just sel ajal, kui mees ühes naise ja äriosa- 
niku Vasjkiniga valmis olid toast välja tõttama, et 
valmisseatud koormatel Narvast sõjamöllu eest põ- 

geneda Narva lähedale Vasikini tallu. Maja sattus 
paari minuti jooksul leekidesse, Vasjkin ja Vanju- 
kovi naine said tules surma, kuna Vanjukov ise, 
nagu ime läbi pääsis. Tulle jäi ka mõne miljoni 
marga väärtuses räha. Sest saadik on Vanjukov 
aga vagune vaimuhaige. Tema haiguse väljapaist- 
vamaks tundemärgiks on see, et ta alatihti kordab, 
et peab Vasjkini juurde minema. Nähtavasti mur- 
dus tema terve mõistus just plahvatuse silmapilgul. 
Muidu on ta aga täitsa vagune ja ei ole karta tema 
poolt mingisuguseid närvevapustavaid eksperimen- 
te. Loodan teid täna õhtul heas tujus jõulupuul nä- 
ha ja soovin juba ette teile hääd uut aastat.” 

Nende sõnadega sirutas arst Kullamaale käe ja 
rokutas sõbralikult peaga. 

Kullamaa läks masinlikult üles. 

Halastaja õde oli juba ära läinud ja tema uus 
toanaaber lamas voodis teki all, pungis silmad puna- 
kate laugudega sulutud ja paksudel huultel lapselik- 
õnnelik naeratusvine. 

Kullamaad vaevasid täna iseäranis tema hai- 
guse sümptoomid. Pea kumises kõiksugu - helina- 
test kõrvus, kahinad ja surinad jooksid tihti üle ke- 
ha, õristasid juukstes nagu pikkade ja peente vaimu- 
sõrmedega. Liikmeist käisid läbi äkilised võpatu- 
sed, niisugused nagu on siis, kui satud kerge riidega 
järsku soojast villu. 

Kullamaa heitis voodi, seades käed risti kumi- 
seva ja nagu raske uduga täidetud pea alla. Ta oli 
alles hiljuti haigemaija tulnud ja arstid ei olnud tema 
haiguse kohta veel kindlat diagnoosi teha jõudnud. 

Ta oli läbi elanud kohutavad momendid — pika- 
ajalise surmahirmu — mis ta närvid segi lõi ja mit- 
mesugused imelikud ning kummalised sümptoomid 
ellu kutsus. Ta oli näinud terve seeria kõiksugu 
imelisi nägemusi, oli olnud nädalate viisi vaimude 
hulgas, oli nendega heas läbikäimises olnud, kuid 

oli olnud ka palju öid, kus ta nende piinamisel mee- 
leheitlikult ja higist nõretades Jumalat oli palunud. 

Aga siiski oli tema mõistus terveks jäänud, sest 
ei olnud ainust silmapilku kogu tema haiguse ajal, 
mil ta oleks olnud vaimusegane. 

Aga mis sünnib siis õieti -minuga?“ mõtles 
Kullamaa, pilusilmil läikiva seina peale. vaadates, 
kust talle hirvitas vastu varjudest sünnitatud mingi- 
sugune tohutu mask. ,,Kas tõesti on. minu närvid 
muutunud aparaadiks, mille kaudu võivad minu pea- 
le mõjuda mingisugused välised jõud - kusagilt — 
vaimudeilmast. On ehk dr. K-1 ses suhtes õigus? 
Siis peaks iu mina, Kullamaa, katsuma seda aparaati 
läbi uurida, et tema läbi avalduvad jõud oma 
mõju alla saaks, et ma nende isand oleks, neid kasu- 
tades võiks teadusilmale uut huvitavat materjaali 
müstika alal avaldada. Aga ei, ei! See pole võima- 
lik! -Vaimusi ci ole niisugusel kuiul olemas! Need 
oleks ju siis üksikud individuumid, materiaalsed ke- 
had, kes oma tahtmise järel võivad inimestele head 
ja kurja teha. Ei, ei! Peale inimkeha surma ühi- 
neb vaim igavese vaimuga, kes on kõik — igavik, 
kosmos ja mateeria! Siis ei ole vaim enam indivi- 
duum, vaid ka — kõik! Individualiseeruda võib ta 
ainult kehastamise läbi! Ah, kus sellest ometi luge- 
Sin! Ei, ei.. mäleta...“ 

Sel mõtelesklemisel uinus Kullamaa - pilguks, 
kuid avas järsku silmad äkilise võpatusega ning 
kähku tõustes vaatas ta voodi peatsi taha. Imelik, 
ta oli selgesti tunnud kuidas , keegi“ ta juure hiilis: 
ja teda tasa ning pikalt, kuid selgesti tuntavalt, ni- 
hast tõmbas. Ja silmi avades oli ta näinud mingi- 
sugust halli, vormitut kogu voodi peatsi taha kadu- 
ma. Aga seal ei olnud enam midagi näha. 

Ah, Kullamaa tundis neid ilmuvusi väga hästi. 
Kui palju kordi ei olnud teda äkitselt siit ning sealt 
rebitud, kui paliu kordi ei olnud ta ärganud unest 

mingisugusel tundmatul sunnil ja näinud oma juurest 
kummalisi moonutusi kiiresti põgenevat ning õhku 
lagunevat, mille juures võikad kahinad tervet tema 
närvikava valdasid. 

»Ah, kui see nii ei piinaks, ei piinaks!“ õhkas 
Kullamaa, Siis sulatas ta klaasi vee sees teelusika 
täie chloral hydrat'i ja jõi sellest ühe joonega kõlm- 
veerandi ära. 

Vastiku maitsega rohi sundis teda puristama ja 
läkastama, kuid peagi täitis teda pehme rammestus, 
ta närvide piinav vibreerimine vaikis ja ta uinus 
raskesse unne. 


Kui Kullamaa ärkas, oli toas pehme talveõhtu 
ämarus. Väsinud ja uimase pilguga laual peatudes 
nägi ta seal kandikul oma jahtunud lõunasööki: teine 
kandik oli juba ära koristatud — nähtavasti oli ta 
toanaaber oma lõuna ära söönud. 

Oma uimases ajus mõtteid liikvele ajada püüdes 
pööris tema tähelpanu korraga oma peale kobista- 
mine toa ukse juures. Ta keeras elektrilambi nup- 
pu ja järsku valgustatud toas nägi ta oma uut .,kaas- 
üürilist“ Vanjukovi, kel olid tema riided seljas ja 
kes praegu tema palitut üpitas selga ajada. 

Kullamaa tõusis kiiresti voodis istukile. 

Hei, mis te seal teete?“ hüüdis ta. 

Vanjukov võpatas äkilisest hüüdest. Siis tekkis 
lapselik-heasüdamlik naeratus ta paksude vurrude 
all. 

»«Mngõh... mh... eks ma < panen enese 
riide. . .“ 

«Mis jaoks te enese riide panete? .. . 

Vanjukovi pungis silmad läksid imestusest veel 
enati pungi. 

Mngõh. . . eks ma lähen ju Vasjkini juure. . . 

«Missuguse Vasikini juure? . . .“ 


“ 


“ 

»Mõg. . . mh... €ks Ivan Saveliitshi juure. 
Meil on Narvas suur äri ja palju raha, Ja. . . mn- 
eõh. . . eks minu naine Marusja on ju ka seal.“ 


Kullamaa õõrus otsaesist, sest tema rohust ui- 
mane aju ei suutnud järsku mingisugusele arusaa- 
misele jõuda. Siis taipas ta järsku küsida: 

»Aga, kuulge, te olete ju minu riided selga pan- 
nud?“ 

Vanjukov silmas end imestanult igalt poolt, ku- 
hu silmad vaatama ulatasid. Siis hakkas ta luksu- 
valt naerma, lõi käega ja sõnas heatahtliku ettehei- 
tega: 


Te teete ikka nalja... Küsige Vasikini 
käest. .. Mngõh... kas mul siis omal riiete puu- 
dus on. .. Küsige Ivan Saveliitshilt. . .* 


Ja edasi naerdes ajas Vaniukov omale Kulla- 
maa palitu selga. 

Uksele oli kuulda lühikest koputust . ja kohe 
astus sisse vanem assistent ühes halastaja õega. 
Oma arstlise praktika tõttu sai ta asja seisukorrast 
kohe aru. 

No noh, Mandukeoy.ak kuhu siis teie nii hilja veel 
tahate minna?“ 

Vaniukov, kes parajasti Kullamaa mütsi, mis tal 
suur oli ja üle kõrve vaius, pähe oli surunud, vastas 
rahulik-asjalikult: 

»Mngõh. .. mh. .. eks ikka Vasikini juu- 
tõ, 01° 

Oh, kallis herra Vanjukov, nüüd on juba hilja... 
Täna on vana aasta õhtu, meil on täna jõulupuu 
ja te peate iõulupuule tulema. Võtke aga kohe rii- 
dest lahti ja pange halat selga. . . Meie jõulupuule 
tulevad kõik halatites.“ 

«Aga ma pean ju Vasikini juure minema,“ pro- 
testeeris Vaniukov suure imestusega. 

»Ei ole tarvis, ei ole tarvis, armas Vanjukov. 
Vasikin tuleb ju ise homme siia. Õde, aidake ta rii- 
dest lahti,“ 

»Ah nii!“ venitas üllatud Vanjukov. ,.Nolh, siis 
ju ilus. . - Mngõh. . . mh... siis on ilus.“ 

Ja hakkas end õe abiga riietest vabastama. 

Assistent pööris enese Kullamaa poole, kes tui- 
ma ükskõiksusega pealt oli kuulanud. 

»tHerra Kullamaa,“ ütles arst sõbraliku ettehei- 
tega.  ,,Te olete täna jälle ülemäära chloral hydrat'i 
tarvitanud. Te magasite kui surnu ia ükski ei suut- 
nud teid äratada. . . Näete, isegi lõunasöök on teil 
puutumata. Saage ometi aru, herra Kullamaa, et 
nii see ometi ei lähe. Selle rohu tarvitamine ei pa- 
randa teie haigust, vaid pikendab ainult seda. Meie 
usaldasime teile tagavara. et te seda ainult äärmisel 
vajadusel tarvitaksite. . .“ 

»Ah, härra doktor,“ ütles Kullamaa kibedusega 
vahele. ,,Millal ei ole mul äärmine vajadus. Kas te 
siis aru ei saa, mis peab inimene kannatama, kelle 
mõistus selge, aga kes on antud mingisuguste kohu- 
tavate mõiude ohvriks. . . Oh, Jumal, saada mulle 
parem hullumeelsus. . . See piin käib üle jõu! . . .“ 

Kullamaa heitis silmili voodi ja teda raputasid 
nuuksumised. 

Kurvalt ja pead raputades silmitses teda arst, 
ise mõeldes: j 

»Üks imelikumaist ja huvitavamaist' närvihai- 
guste juhtumistest. . . Siin on tarvis kaua uurida 
enne kui midagi kindlamat öelda võib.“ 

Siis, kergelt Kullamaa õla puudutades, iatkas ta 
valjusti: 

»Herra Kullamaa, ärge täna enam chloral hyd- 
rat'i tarvitage. . . Siin tõin ma teile pudelitäie teist 
rohtu, see rahustab väga hästi, aga ta ei sisalda ene- 
ses kihvti. . . No noh, rahustage ennast. : . Tunni 

aja pärast süüdatakse jõulupuul küünlad, siis näeme 
üksteist saalis. . .“ 

Arst pööris ukse poole, kuid keeras enese järg- 
misel silmapilgul kohkunult ümber: Kullamaa liik- 
meist käisid ägedad nõksatused läbi, kogu ta keha 
hüples voodis, hambad plagisesid suus, silmad jook- 
sid sorinal vett, kuna ta ise sellejuures hookaupa 
naeris. , - 

Kullamaad valdas hüsteeriline närvide kramp. 


*“ i 
*“ 


Haigemaja ruumikas saal oli rahvaga täis kii- 
lutud. Keset saali oli suurepäraliselt ilustatud iõulu- 
puu, mis toredasti säras küünaldetulest, ,inglijuuste“ 
ja muude lugematude kaunistuste vastuhelgist. Puu 
lähedal oli harmoonium, mille taga istus noor arst, 
kelle osavad näpud sealt kaunid helisid välja kutsu- 
sid. Paremal pool seinte äärde seatud pinkidel is- 
tus haigemaja rohkearvuline personaal ja kergemad 
ning intelligentsemad haiged. Pahemale poole oli 
paliuile pinkele asetatud kõigist jaoskondadest kok- 
kutoodud haigete-mass, mehed, naised ja lapsed. 
Seal olid närvihaiged, vaimuhaiged ja ka mõned hul- 
lud, kes seekord juhtusid rahulikus tujus olema. 
Kõik nad olid tugevate meesravitsejate järelvalve 
all. 

Ukse juures seisis salkkond halastajaid õdesi ja 
mõned haiged, nende hulgas ka Kullamaa, kes när- 
videkrambist juba toibunud oli. Ent ta nägu oli 
kahvatu ja pilk rahutu. 

Harmooniumist, millel arst seni eelmängusid oli 
mänginud, kostis äkki jõuluviis. Kõik laulsid kaasa 
ja oli-nii kodune ja mõnus. - Kullamaa südant paisu- 
tasid palavad usulised tunded ning ta laulis ja pal- 
vetas ühtlasi. 


Kummalised novellid. 2 

Äkki sündis midagi, mis sai põhjuseks kohuta- 
vale segadusele. Jõulupuu ümber talitas väike halli- 
habemega vaimuhaige vanamees; tal oli pika kepi 
otsas põlev küünal ja ta otsis hoolega oksade vahel 
olevaid veel süütamata küünlaid. Ühe kaugemal 
oksade vahel oleva küünla süütamise ajal kostis ta- 
sane pragin, mille peale aga keegi tähelpanu ei pöö- 
ranud. Pilgu aja pärast lõi aga oksade vahelt pikk, 
lõõmendav leek välja ja vaevalt minuti jooksul oli 
suur puu, mis nädala vältusel sooias ruumis seistes 
tublisti ära kuivada oli jõudnud, juba täiesti tuleme- 
res. Tõusis kirjeldamata müra ja segadus. Arstide 
valjud juhatavad hüüded kadusid naisterahvaste 
hüsteerilistesse kiljatustesse ja kriiskamistesse, vai- 
muhaigete röökimisse, vilistamisse, trampimisse. 
Üks hull sattus hirmsasse märatsemise tuiju: maha 
rabades võimsate löökidega igaüht, kes ette juhtus, 
kargas ta koleda kisaga otse põleva puu peale, mis 
ümber kukkus; vänge suits täitis saali ja tundus 
kõrbenud inimliha lõhna. 

»Vett! Vett!“ karjuti nüüd igaltpoolt. 

Kullamaa, kes seni halvatuna selle hirmsa sega- 
duse peale oli vaadanud, olles tõugatuna meeletutest 
saalist välja põgeneiatest, sööstus äkki paigast. Suur- 
te hüpetega tormas ta sinna, kus teadis tulekahju 
võoliku olevat. Kiiremini kui seda kirjeldada võima- 
lik, harutas ta vooliku lahti ja, sellega saali poole 
tormates, karjus vastu tulevale ravitsejale: 

»Kraan lahti! Kuradi pärast, ruttu!“ 

Voolik ulatas just saali ukseni, kuid sellest oli 
ka küllalt. Varsti tormas läbi suitsu ja meelestse- 
gaste inimeste vahelt tugev veejuga pragisedes põ- 
leva jõulupuu peale ja juba mõne minuti pärast oli 
tulekahju likvideeritud. 

Sellele järgnes siis kiirelt korra jalule seadmine. 
Tugevad ravitsejad toimetasid haiged oma jaoskon- 
dadesse, saali aknad tehti lahti ning varsti lahkus 


19 


suits, tõustes ainult veel nõrkade vinadena jõulupuu 
jäänustest. 

Pingil lamas hirmsaid tulehaavu saanud hullu 
keha; arstid talitasid ta ümber, ent pidid varsti 
konstateerima surma. 

Kullamaa vaatas kivistunult tema söelepõlenud 
räzu, millest siin ja seal nõrgus läbi punane veri. 
Nagu läbi merikohina kuulis ta professori häält: 

»Mu herrad, selles, et suuremad õnnetused tule- 
mata äid, võlgneme tänu herra Kullamaale tema 
vecl õigel ajal muretsetud abi eest. Kogu haigemaja 
nimel tänan ma teid, herra Kullamaa!“ 

Kullamaa ei tunnud professori tugevat käepi- 
gistust, ta kõrvus karjus sada häält, kogu õhk oli 
täis mingisuguseid liikuvaid, lehvivaid olevusi, üm- 
berolejate näod olid muutunud mingisugusteks veid- 
rateks kui ka koledateks maskideks, kahinad käisid 
vahetpidamata üle keha ja ajasid ta juuksed juurikaist 
kerkima ning siis tundis ta oma muskleis vabinaid 
ning tõmbusi. 

»Ma lähen tuppa,“ kogeles ta suure vaevaga, 
jättes arste põlenud surnukeha juure. 


* * 
* 


Esimene asi, mis Kullamaale tuppa astudes sil- 
ma puutus, oli öölaual seisev rohupudel. 

Ahnelt haaras ta selle pihku ja võttis tubli lonk- 
Su ning peagi tundis ta kergitust. Ta pani rohupu- 
deli öölauale tagasi, ning jäi väsinult ning mõtlemis- 
võimetult tema peale vaatama. 

Äkki hakkas ta pilk ikka enam ja enam elavust 
avaldama, silmad kiskusid end üleloomulikult pä- 
Tani, ta Suu avanes ja nii kivines ta nagu —nõiutult 
pudelisse vaadates. 

2* 

Ja mis ta seal nägi, oli küllat nii ebaharilik ja 
jubedust sünnitav, et täita õudusetundega ka kõige 
kindlamaid iseloomusid. 

Pudelis ilmusid enne segaselt aga pärast ikka 
selgemalt kiirel sammul ruttava kogu kontuurid; ta 
jõudis uulitsalaterna alla ja siis tundis Kullamaa ta 
selgesti ära: see oli Vanjukov ja tema, Kullamaa, 
palitus ning mütsis. Rutuline pilk ukse poole näi- 
tas Kullamaale, et tema riided selle kõrvalt nagilt 
kadunud on. 

Hirmsa põnevusega jälgis ta nüüd edasi näge- 
must pudelis. 

Vaniukovile pani tee eest kinni salk lõbusas tu- 
jus üliõpilasi. Nad näisid Vanjukovilt midagi küsi- 
vat ja Kullamaale näis, nagu kuuleks ta Vanjukovi 
sõnu: 

»Ma lähen Vasikini juure.“ 

Selgesti nägi Kullamaa, kuidas üliõpilased selle 
peale naerma pahvatasid; siis näisid nad üksteisega 
midagi kõnelevat, kaks neist võtsid Vanjukovil käe 
alt kinni ja nad kadusid nurga taha. 

Pudel läks täitsa tumedaks. Tervelt kümme 
minutit vaatas Kullamaa närvevapustava -põnevu- 
sega tema peale ja kaotas juba viimaks lootuse enam 
midagi näha, kui äkitselt ühtlasse tumedusse jälle 
heledamad jooned ilmusid ning viimaks tundis Kul- 
lamaa pudelis tuttava teaatri restoraani ära. Üsna 
eesplaanil oli ülalnimetatud üliõpilaste seltskond 
Vanjukoviga, kellele nad suure naeru saatel võidu 
juua pakkusid. Vanjukov võttis kõik ilma tõrkumata 
vastu; tal näis mõnus olevat, sest lapselik-heasü- 
damlik naeratus ei lahkunud pilgukski ta näolt. 

Selle seltskonna kõrval lauas istus üksik, tusa- 
Se näo ja punase habemega mees. Tal näis nagu 
mingisugune raske koorem hingel lasuvat, sest ta 
istus ümbervaatamata ja pead käte vahele toetades 

ning täitis vahetpidamata suurest karafinist oma 
tühjaksjoodud viinaklaasi. 

Äkki tabas Vanjukovi heasüdamline pilk üksi- 
kult istuvat tusast punahabet. Kullamaa nägi, kui- 
das Vaniukovi silmis järsku midagi loitma lõi; ta 
haaras pea mõlemi käe vahele ja siis hakkas Vanju- 
kovi pea järsku kiirgama. 

See kiirgamine lagunes üle terve pudeli laiali, 
kinni kattes restoraani pildi. Ning siis nägi Kulla- 
maa pudelis mitte väga suurt tuba keskmise kodan- 
lase kaunis maitserikka sisseseadega. Üks punase- 
habemega mees talitab kiiresti seinakapi kallal (Kul- 
lamaa tunneb, see on sama, kes restoraanis istus): 
punahabe kangutab põitliga kapiukse lahti ja võtab 
sealt nähtavasti raske kasti välja. Siis seab ta suu- 
re, mustjalt läikiva ümarguse kuuli kamina peale. 
Kuuli külge on kinnitatud nöör, mille punahabe põ- 
lema süütab. Siis avab ta kiirelt akna, et välja ka- 
rata. Äkki tuleb kõrvalt uksest noor naisterahvas 
ja nähes aknast väljapõgenevat meest, kel kaenla 
all raske kast, jookseb ligi ning haarab mehel jalast, 
mis veel toa seespool, kinni. Kuid kohe välgub me- 
he käes nuga ja naisterahvas langeb läbilöödud pea- 
laega. Samal silmapilgul ilmub kõrvalukse peale 
mehe kogu. Ainsast pilgust tema peale on Kulla- 
maale küll teda tunda: see on Vanjukov. Ta sõõs- 
tub paigast, kuid samal silmapilgul on näha hirmust 
plahvatust. 

Pudel täitub tulemerega, mis veidi aja pärast 
jälle Vanjukovi peast välja hoovavaks kiirgamiseks 
muutub, 

Varsti kaob ka kiirgamine ning jällegi näitab 
pudel endist.restoraani pilti. 

Vaniukov hoiab teraselt oma pilgu punahabeme 
peal; viimati tõstab see, nagu salajõu sunnil, oma 
pea ning ta pilk trehvab Vanijukovi omaga. Puna- 

habeme kahvatu nägu muutub veel valgemaks; ta 
tardub. Üleloomulik hirm paistab tervest ta olekust. 

Siis tõuseb pikkamööda, õige pikkamööda, nagu 
jahimees, kel lind juba kindlasti lõksus, Vanjukov ja 
astub niisama pikka punahabeme laua ääre. 

See najatab enese pärani silmil, milledes pais- 
tab metsik hirm, tooli toe najale, hoides värisevad 
käed ees, nagu näeks ta allilma koletist. 

Vaniukov avab suu ja Kullamaa kuuleb selgesti 
tema häält, kuigi palju moonutatult, sest ta on kähi- 
sev, täis hirmust viha: 

»Vasikin! ° Mõrtsukas! Röövel!“ 

Ja samal silmapilgul langeb raske limonadi pu- 
del punahabeme pähe, purustades seda ja purune- 
des ise. 

Punahabe kukub toolilt, kui tohlakas. 

Vanjukov seisab veidi aega liikumata, hoides 
käes purunenud pudeli kaela ja vaadeldes seda 
imestanud pilguga. Siis pöörab ta ehmatusest kan- 
gete üliõpilaste poole ja jälle kuuleb Kullamaa sel- 
gesti, kuidas ta ütleb, lapselik-abipaluv naeratus 
näol: 

»Ma lähen Vasikini juure.“ 

Ja siis kaob pudelist kõik. Rohi on jäle selge, 
kui destilleeritud vesi. 

Klirrdi! — kukub pudel Kullamaa käest maha 
puruks. Metsiku hüüuga tormab Kullamaa toast 
välja ia põrkab ikorridoris professoriga vastamisi. 

Ilma et aega annaks professorile midagi küsida, 
hakkab Kullamaa kiirelt-kiirelt, otsekui jampsides 
professorile möödaelatud nägemustest jutustama. 

»Kõlistage, kõlistage! kõlistage teaatri resto- 
raani! Ma palun teid! - Ma lähen hulluks oh, Ju- 
mal, oh Jumal!“ | 

Kullamaa langes hirmsas meeleärrituses korri- 
doris olevale sohvale. 

Sõnalausumata läks professor telefoni kappi. 
Kui ta sealt tagasi tuli, oli ta surnu-kahvatu. 

»Noh, noh, noh?“ karjus Kullamaa üles kara- 
tes, kuna ta häälest kostis metsik võidurõõmu eel- 
aimdus. 

»Vaniukov on teaatri restoraanis hulluks läinud. 
Ta on inimese tapnud. Varsti toodakse ta siia!“ 

Ha, ha, ha, ha!“ hakkas järsku Kullamaa õud- 
selt naerma. ,,Teie arstiteaduse solkijad! Teie 
Jumala ja vaimude salgajad, mis olete te minu kõr- 
val? Ma olen aparaat. Ma käsutan vaimude üle 
taevas ja maa peal! Põrguvürst, ma kutsun su ka- 
hevõitlusele! Ha, ha ha ha!“ 

Ning võika naeruga kukkus ta sohvale ning 
viskles krampides. 

Ja siis sai ta seda, mida nii mitu korda Jumalalt 
ärdalt oli palunud: 

Ta läks hulluks. 


IS 


DELIRIUM. TREMENS. 


Möödunud oli sest juba neli ööd-päeva, kui näit- 
leja Murgi ja mina kohtasime, sihitul ümberhulkumi- 
sel miljonäär Laks'i kes Zephiri restoraani ees ladus 
autojuhi pihku ikägarasse pigistud rahapaberid. 

Laksi lai nägu oli tursunud ja tume-punane, rii- 
ded kortsunud ja kohati mudasedki ning pesu äär- 
miselt määrdunud. 

Ta vaarus märgatavasti, ent purjus ta siiski ei 
olnud, sest keel liikus vabalt ning silmis puudus 
purjus inimese harilik tuhmus; ta pilk oli iseärali- 
kult rahutu-elev. 

Meid nähes vilkus ta ilmetul näol nagu mingi- 
Sugune ftroosti helk. 

»Tere, boheemlased!“ Ikarjus ta kraaksudes 
»Vaat, kus kuradi tubli lugu. Lähme sisse, poisid! 
Joome selle kõrtsi kuivaks! Hurraa!“ 

Nähes meie kõhklemist (jättis ju Laksi ülalpi- 
damine ja välimus palju soovida), kahmas ta Põue- 
taskust paksu paki tuhandemargalisi ja sellega lak- 
Sudes vastu peopesa lüües kraaksus ta edasi. 

»No, kurat! Kas siin seda Eesti valuutat veel 
vähe! Kui lõpeb toome pangast juure. Edasi, et 
Meel ei närtsiks!“ 

Ning haarates kinni meie käealustest vedas meid 
Testoraani, milles kohtasime paari pudeli õlle juures 
istuvaid viiulikunstnikku Siigi ja klaverimängija! 
Kraavi, kelledele Laks aegagi ei andnud meie tervi- 

tuse peale vastata, vaid ühes meiega erikabineti lah- 
tisest uksest üksteise järele sisse ,,loopis.“ 

Ning algas joomine — üks neist mürgeljoomin- 
guist, mil lendavad kõrtsimeeste ja kellnerite tasku 
marrusattunud tõusiku kümned ja sajadtuhanded, 
mis saadud kõiksugu kahtlaste ja mittekahtlaste 
rahaoperatsioonide, õnnestunud spekuleerimise, tar- 
vitaja kihi nöörimise jne. läbi. 

Ent veel väledamalt kui tuhandelised, lendavad 
kõrtsimees, kellnerid, puhvetidaamid ja peenemat 
sorti lõbunaised, kes ,,vürstliku“ tasu eest tõrku- 
mata väljakannatavad purjus ,,nabobi“ kõige tülgas- 
tavamad tuiud. 

Ööseti kolis seltskond võõrastemaja numbrites- 
se, päevadel jätkus purjutamine ja hullamine all ka- 
binetis. 

Olime unustanud sel ajal kõik: kodu, omaksed, 
päevahuvid, mis seni meeli 'valdanud, kavatsused, 
millede teostamiseks kombinatsioone olime audu- 
nud, ühesõnaga — olime andunud ihu ja hingega kõik- 
vägeva Bachuse orjamisele ja ohverdasime meele- 
tult oma intellekti ja mõistust tema roojasel altaril. 

Neljanda joomingupäeva hommikul olime juba 
kõige kõrgema kraadini välja kurnatud ja viimase 
võimaluseni tülpinud. Liigutusime venides, kui kaa- 
nid vedelas mudas. Mõtlemisaparaat tegutses aju- 
des suure vaevaga, nagu oleks tema võllid ia rattad 
kleepuvate närtsudega kaetud. 

Seedimine oli rikes ja toitude peale vaatamine 
äratas tülgastust. Istusime kolletanud, habemtüükas 
nägudega ja korratute riietega erikabinetis, ei ühtki 
tähendusrikkamat sõna üksteisele lausudes. 

Kõigil oli instinktiivne tunne, et nüüd on mõõt 
täis, et nüüd peab, läbi põdedes füüsilise ja moraal- 
se ikassiahastuse, jälle oma inimliku seisukorra ta- 
gasi saavutama. 

Võin tõendada, et mina tos seltskonnas veel 
kõige ,,tragim“ olin, sest tol ajal oli mul kümne karu 
tervis ja teadmine, et üksinda vahetpidamata juues 
kogu ,,Rosen ja Ko.“ piiritusvabriku õige lühikese 
ajaga võiksin tühjendada. 

Sellepärast võisin ma ka ette võtta apaatilisse 
meeleollu langenud seltskonda elustada, mis mul ka 
korda läks peale selle kui paar klaasi tubli ,,tee- 
heed“*) olime ära joonud. 

Klaverimängija asus klaveri ette, viiulikunstnik 
seadis lõua alla ,lambakintsu*“, mille ütles tuhandet 
kakssada väärima, ming peagi raiunes ereda disso- 
hansina meie melankoolilisse meeleollu kabareelik- 
ülemeelik muusika. 

Laks istus liikumata, küünarnukke lauale toeta- 
des, kõrvu rusikas kätesse pigistades ja tardunud 
pilguga oma ees seisva õlleklaasi peale vaadates, 
kuna mina vast toodud karahvinist ,,;parvepoisi“ 
täitsin ning selle ühe hooga kurgust alla viskasin 
ning lõhe kala peale hammustasin. 

Mul hakkas mõnus, kogu kehast käis palav 
hoog läbi, mõistus selgines. Ühes sellega muutusid 
ka mu mõtted romantilis-ärdateks. 

Mul hakkas Laksist kahju. Tundsin teda seni 
Parajusmeelse elumehena, kelle rahakott temale nii 
mõndagi lubas, mis harilikule palgalisele inimesele 
kättesaamatu, kuid kunagi enne ei olnud ma näinud 
teda nõnda märatsevat. Tuli soov teada saada selle 
Põhjust. 

»Kuule, Laks,“ küsisin ma otsekohe oma soovile 
lärele andes, ,,oled sa naisega tülis?“ 

Ta tõstis oma punetavad laod, ilmetas esmalt 
imestanult ja siis põlglikult. 

»Selle turteltuiga? Mine, rumal!“ 

»On su äriasjad halvad?“ 


*) Restoraani oskussõna — punsh, 

Laks hakkas kärinal naerma. 

«Oleks nad halvad, siis oleks juba paar panka 
upakile ja mitmelgi ettevõttel köis kaelas.“ 

»Mis, põrgu, sa siis nii hirmsasti lakud!“ pahva» 
tas minust. ,,Üksteistkümmend päeva järgimööda. 
Ma saan aru, kui mõni üliekstsentriline, ehk hinge- 
piina kannatav inimene seda teeb, aga sina! Tasa- 
kaalus, arukas, kaaluv mees. Arvan elu ja inimesi 
juba kaunis hästi tundvat ja võin saja vandega kin- 
nitada, et sinul peab selleks tõesti mõni iseäralik 
põhjus olema.“ 

»Põhjus? Ja — hm!“ 

Laks tõmbas kämblaga üle näo, ohkas raskesti 
ja haaras siis ootamatu elavusega mu õlast kinni. 

»Jäh, Hans, põhjus mul selleks on ja niisugune 
veel, mida ka sina oma kirjaniku peaga enesele ku- 
nagi ette ei või kujutada. Tule, lähme üles numbri, ma 
räägin sulle ära, mida ma veel kellegile, isegi oma 
naisele, ei ole rääkinud. Sa oled hea poiss. Hans! 
Prosit Hans!“ / 

Jõime kumbki ,,parvepoisi“ ja läksime üles 
numbri, teistele teatades, et peagi tagasi tuleme. 

»Põhjust pärisid sa, Hans?“ ütles Laks numbri- 
toas raskesti sohvale laskudes, kuna mina tugitooli 
asenesin. ,,Jah, ma tahan seda sulle ilma pikema sis- 
sejuhatuseta öelda. See põhjus, Hans, on — vai- 
mud.“ 

Ning puurides oma punsunud laugudega rahutu- 
elevad silmad minu näkku, millele tahtmata ilmus 
imestanu-uskumatu naeratus, lõi ta rusikaga vastu 
lauda ja karjus: 

»Vaimud jah! Vaimud, kuradid ja koerad. Kõik 
läbisegi!“ 

Ja lisas vaiksemalt: 

»Ei, Hans! Sina ei või aimatagi, mis tähendab, 
kui lihalik inimene vaimude-ilmaga tegemist peab 
tegema, kui sa mingisuguste tundmata olevuste ir- 

vitamise ja piinamise all pead kannatama, ilma et 
sul mingit võimalust oleks neile vastu hakata. Aga. 
oot, ma jutustan sulle kõik järgimööda. Arva siis ise. 

Ma olen joonud juba aastat viisteist ja joon prae- 
gugi iga päev oma jagu, sest äri nõuab kõrtsi ja tea- 
tavasti tehakse suurem osa ärilisi õperatsioone viina 
klaasi taga. See on saanud harilikuks nähtuseks ning 
ei edene selle ettevõtted, kes enese sellest printsii- 
bist kõrvale hoiab. 

Nii siis — kui ärimees olen ma joonud, joonud ja 
joonud, kuid ainult ärilistel põhjustel ning harva on 
mind nähtud joomise enese pärast restoraani mine- 
valt ning veel harvem purjus olekus. j 

See oli veidi üle kahe nädala tagasi, kui tundsin 
ükskord mingit südame nõrkust, mispeale naise sun- 
nil arsti inure läksin, kes mulle viina joomise täiesti 
ära keelas (tola niisugune!) ja mulle kuuajalise puh- 
kuse kusagil maal ette kirjutas. (Veel lollim!). 

Noh, naine käis peale, suve aeg, vaikne asi, äri 
vuriseb iseenesest, kui käimapandud masin, mis siis! 
— Sõitsin oma sõbra Kallaspooliku juure, kel H. 
jaama lähedal kroonu turbaräbade vahel ka oma 
rabalahmakas, kus töö tublisti käimas oli. 

Noh, mis siis, hakkasime elama nagu kästud ja 
tervist parandama. Viina ei joonud tilkagi, iga hom- 
miku uhtusin enese jääkülma veega üle, vahetevahel 
võtsin turbalabida kätte ning lõikasin, kõhuni muda- 
Ses vees sulistades, palehigis pehmet ja rasket tur- 
Vast. Jõin piima kui nädalane vasikas ja tundsin 
Cnnast esiotsa ülihästi. 

Möödus niimoodi päeva neli-viis, seal tekkis 
Minus järsku mingisugune imelik muudatus. 

Esimene asi oli see, et mul õige kummalisel 
Viisil uni ära peletati (enne seda oli mul aga ikka 
Olnud talvekaru uni). Õhtul heitsin magama nagu 
harilikult, uinusin peagi magusalt, seal, äkki — 
Pauhti — miski määratu vormitu asi nagu paisati 

mu peale, terve mu keha kargles äkilise nõkastuse- 
ga, läbi peaaju sähvis nagu hele tulejuga ja ma är- 
kasin, tõustes arusaamatut hirmu tundes istukile 
ning värisedes kõigest kehast. 

Vabisevad käed jõudsid vaevalt tiku toosi üles 
otsida ja lampi süüdata. 

Nii terve öö ja silma kinni ei saanud. 

»Närvid!“ ütles mulle hommikul Kallaspoolik. 
»Näed nüüd isegi, kui hädasti sul puhket vaja.“ 

Närvid! 

See ajas mu naerma. Mina ja närvid! Mul po- 
legi niisuguseid asiu olemas, sest minu kuue ja poole 
puudases keres on nad rasvaks muutunud ja häda- 
ohtlik võiks neile olla ainult praepann. 

Noh, hea küll, Päeval lähen mööda turbaraba 
kõndima, kõik on kena, päike paistab ilusti, rahvas 
töötab kribinal-krabinal, et lust näha. Noh, mina is- 
tun turba kuhja alla ja hakkan mõtlema, mis pagan 
see öine vigur õige peaks tähendama. 

Seal näen, sammu kümme minust eemal küki- 
tab imelik, na umbes härja suurune vanamees, va- 
hib pikkade kätega ja krimpsutab = moonutades ja 
jõllitades hirmust nägu. 

Mul käis vastik surin — pauh, pauh! — üle 
keha. Õõrun silmi, vanamees ikka seal. Võtan sü- 
dame rindu ja astun lähemale sammu viis — vana- 
mees, mis vanamees, veel sammu kolm — vanamees 
kaob, tema asemel on kõver kase jändrik. 

Taganen sammu "viis — vanamees jälle seal. 
Vaatan selja taha, näen, et seal, kus turbakuhi oli 
seisab koletu elevant, jõehobu, või ninasarvik — 
mis ta võis olla — ja nosib maast midagi süüa. 

Ja siis hakkan õige korralikult ringi vaatama 
— kõik kohad täis kõige imevääralisemaid . elukaid 
ja inimmoonutusi. . Kõik nad räägivad sosistades 
üksteisega midagi ja vahivad pilkavalt hirvitades 
aineti mind. 

Noh, pean ütlema, mul hakkas kole hirm, tegin 
sääred koju, otse üle mätaste ja kraavide. Pidin 
hinge välja jooksma. Mõtle, minu “kerega. Noh, 
seal turrutati mind mitmeti, anti lõngaõli, baldrijaa- 
ni ja teab veel mida. 

No jah, lõuna ajal olin jälle täitsa rahulik ja asi 
sai meile kõigile naljaaineks, 

»Harilik silmaviirastus,“ = ütles Kallaspoolik. 
»Närvid (jälle need pagana närvid!) ,teevad ini- 
mestele vahest hulle tükka.“ 

No ja kukkusid kõnelema üksteise võidu kõik- 
sugu viirastustest ja silmapettustest, mida keegi ise 
näinud ehk teistelt kuulnud. 

Läksin siis peale lõunat teistega ühes rappa ta- 
gasi — ei ühtki elukat ega moonutist enam, puud, 
põõsad, juurikad, mättad, kännud, turba rakked ja 
kuhjad. Andsin südame täiega vanamehele-kase- 
jändrikule kepiga vastu vahtimist ja torkasin ele- 
vandile-kuhjale sügava augu külje sisse. 

Saabus õhtu. 

Mida ligemale jõudis magamamineku aeg, seda 
enam võttis minust võimust ärevus, et kuidas saab 
mööduma see öö. Oli aimdus, et rahu oodata ei ole. 

Minu jaoks oli väike eraldi tuba. Seal oli kõige 
tarvilikum mööbel — säng, kummut, laud, toolid ja 
veel mõnda kribu-krabu. Oli üksainus aken ja see 
oli kaetud väljaspoolt hallide luukidega. 

Jõin tubli portsioni baldrijaani ning heitsin sän- 
gi, seades peatsi juure toolile lambi, et enne uinu- 
mist veidi lugeda ja piipu popsida. 

Oli mingisugune romaan buuride sõjast ja kau- 
nis huvitav, mispärast mõnuga lugemisse süvenesin. 
Iseäralik rahulik tundmus valdas mind; oli see nüüd 
baldrijaani mõju, või mõni muu põhjus, ei või öelda. 

Olin vist juba lehekülgi kolmkümmend läbi lu- 
Senud kui lambivalguse isevärki muudatused minu 
tähelpanu oma peale tõmbasid. 


Kummalised novellid. 3 

Tõusin küünarnukile ja veidiajalisel vaatlemisel 
nägin selgesti, kuidas mustad variud lambitulest üle 
käisid, seda kord vähem kord enam tumedamaks 
«muutes. Sealjuures tundsin igakord ka nagu külma 
õhku enesest üle puhuvat. 


Imelik, nähtus huvitas mind ilma et minu mõis- 
tus tema tekkimisele seletust oleks püüdnud leida. 
Minu arvates oli see nagu iseenesest mõista, et ma 
nüüd midagi erakordset näha pidin saama, 

Heitsin uuesti voodi pikali ja hakkasin edasi lu- 
gema, teadmisega, et küll asiad iseenesest arenevad. 

Äkki kostis padja alt kauge ja lustilik lõõtsapilli 
mäng, selle sekka - vilistamised ja trillerdamised. 
Mu varbad hakkasid iseenesest taktis kaasa liikuma. 


Asi valmistas mulle nalia. 


Pilku akna poole pöördes nägin et see poolest 
saadik musta varijuga oli kaetud. Vari kerkis pik- 
kamööda ülespoole, lakke ja edasi minu sihis kunni 
viimaks vähe maad lael olevast lambitule kumast 
seisatama jäi. Nägin selgesti vanamehe pead, mille 
moodustasid kontrastilised värvid: must, valge. 


»Papi, tule sooja!“ ütlesin talle sõbralikult pea- 
ga noogutades ja lambikuma poole näidates, 

Vari liikus aeglaselt edasi ja peatus just keset 
lambikuma: Pakkusin talle piipu, ent ta ei teinud 
sellest väljagi. 


Et ta mulle enam mingit iseäralist huvi ei pak- 
kunud, jatkasin haruldase muusika helide saatel lu- 
gemist. 

Ent peagi valdas mu meeli uus asjaolu. 


Kummuti peal oleva äratuskella tiksumine muu- 
tus äkki iseäraliselt valjuks ja ,,komistavaks“. Ha- 
rilikult ei kuule ma ei ööl ega päeval kella tiksumist, 
vähemast ei ole selle peale kunagi tähelpanu pööra- 

nud. Ent nüüd korraga lõikus see tiksumine hele- 
dalt mu kõrvu. 

Ning kella metallilise häälituse kõrval kuulsin 
selgesti üht teist häält, inimhäält, kes lõbusal nalja- 
toonil hüüdis: 

»Tere õhtust, tere, tere, õhtust, õhtust, tere, 
tere!..“ ine. 

»Kes te olete?“ pärisin üllatult istukile tõustes. 

»Vaimud, vaimud, ikka vaimud, ikka, ikka, vai- 
mud, vaimud!“ jne. 

»Palju teid siis on?“ 

»Kümme tükki, tükki, tükki, kümme, kümme 
tükki!..“ jne. 

»Kas te siis mind tunnete?“ pärisin uudishimu- 
likult edasi. 

Nüüd kostis häälest selgesti naer. 

»Miks ei tunne mister Laksi, Laksi, Laksi, mis- 
ter Laksi!“ ine. 

Siis muutus hääl tooni võrra madalamaks ja oli 
monotoonselt ükskõikne; nähtavasti rääkis nüüd 
keegi teine. 

»Kohvi, saia, kohvi, kohvi, kohvi, saia, saia, 
kohvi!“ jne. 

Kuulatasin veel tükk aega, kuid hääl kordas 
visalt ikka üht ja sedasama, vastust andmata minu 
mitmesugustele küsimistele. 

Laskusin väsinult uuesti patjule, kusjuures mu 
pilk masinlikult akna poole pöördus. 

Seal nägin akna paremal poolel musta lindu, 
kel oli inimsarnane keha, ümargune pea ja pikk 
nokk; ta paistis selgesti luugi hallil foonil. 

Lind nokitses midagi akna raamide vahelt ning 
keeras siis pead nii, et nokk täiesti varju jäi. No jah, 
seda kommetit kordas ta vahetpidamata. 

Akna pahemale poolele ilmusid pikkamööda 
hiigla pühvlihärja pea kontuurid. Tal olid kavalalt 
pilgutavad inimsilmad, suured, täitsa ümargused ja 

3* 

mustialt sätendavad, laiad paisuvad sõõrmed, mil- 
ledest käis välja sinakas aur ja sirged teravad 
sarved. 

Pühvel vahtis aineti minu peale ja näis oma ette 
mõnutsevat. 

»Pühvel, tahad suitsu?“ küsisin, sirutades tema 
poole piibu. 

Pühvel tõmbas koonu rinna külge, liigutas sõõr- 
meid ja sules siimad, mis pidi olema eitamise mär- 
giks. Siis hakkas üks tema sarvist kasvama, tungis 
läbi aknaruudu ja peatus minu pea kohal. 

Sirutasin käe, et temast kinni haarata, ent sa- 
mal silmapilgul lühenes sarv endise pikkuseni ning 
pühvli silmist taipasin, et ta minu üle naeris. 

Äkki tundsin voodit altpoolt tõugatavat. Tõuge 
oli nii tugev, et üleni võpatasin. 

Upitasin kärmesti voodi alla vaatama ja nägin. 
et seal tumedas ämaruses mitu väikest kogu, nagu 
üksteist tagaajades, tulise kiirusega ümber jooksis. 
Kuulsin selgesti tillukestest jalgadest sünnitatud nõr- 
ka müdinat. 

Siis sähvis nagu mitu välgujuga voodi alt kum- 
muti taha. 

»Vaimud, vaimud, rõõmsad vaimud, rõõmsad, 
rõõmsad, vaimud, vaimud!“ laulis kella tiksumises 
endine naerev hääl. 

Pilku tungivalt kummuti peal hoides nägin veidi 
aja pärast kummuti tagant - väljailmuvat väikseid 
titeialgu ja -käsi. Jalad ja käed sibasid õhus nagu 
tuge otsides, nii koomiliselt, et surutu-kähinal naer- 
ma hakkasin. 

»Küule, tita, tule siia, löö onule patsi! Ära karda, 
ega onu kuri pole!“ ütlesin lõbusas tujus ja sirutasin 
käe välja. 

»lita“ venis aegamööda kummuti tagant välja 
ia siis nägin veidraks üllatuseks, et tal oli tohutu 
suur vanamehe pea, valgete, kahlus juukste, sama- 

karva imepikkade sorakil vurrude- ja maaniulatava 
õreda kitsehabemega. 

Vanamehele järgnes kaks niisama tillukest prei- 
likest, kelle riided, päevavariud ja kübarad sätenda- 
sid kõige eredamais värves. 

Nad kummardasid kõik kolm korraga minu poole 
ja hakkasid siis tantsima just padja alt kostva muu- 
sika takti järele. 

No, kuramus, oli see aga tants, Sina, Hans, ar- 
vad, et nad keerutasid valtsi, tuisklesid vengerkas, 
fox-trott'is või kandsid midagi muud sarnast ette. 
Oh, ei! Ses tantsus olid kõik tirtsude, varblaste, 
visksabade, kasside, kuradite, näkineidude, nõia- 
mooride ja muude = sarnaste = elukate = horeo- 
graafia kunstitäiused koos. Need karglemised, 
hüppamised, liuglemised, viristamised, sähvatamised 
— 10, ma ei oska sulle ju nõnda hästi rääkida — 
olid nii toredad ja naljakad, et kõik aeg naersin kui 
pöörane, 

Ainuke asi — häält ei saanud seejuures teha, 
kõri oli kui kinni nööritud, ainult vabisesin. Muidu 
oleks. oma mõöirgamisega terve maja unest VirguU- 
tanud. 

Tantsu keste! mängis pühvel oma kasvamisvõi- 
mulise sarvega kui trombooniga, pistes ta läbi tant- 
sijate ikka — suts ja suts; lind haaras noka vahele 
iga ligituleva tantsija ja kugistas siis suure hoolega, 
nagu oleks ta tüki kätte saanud ja vanamees lambi- 
kumas moonutas nii võikalt nägu, et see judinad 
selga ajas. 

Tants lõppes tulevärgiga. Nimelt sulasid kõik 
kolm kunstnikku lae all, kuhu parajasti karganud 
olid, järsku kokku, tekkis sinakas plahvatus ja nad 
sadasid põrandale, kui lastud varblased. 

Üks preilikestes astus laua juure ja koputas 
sõrmenukkidega selle vastu. Kuulsin selgesti: kop- 
kop-kop! 

Vanamees tõmbas mitu korda oma pika kitseha- 
beme läbi tillukeste sõrmede ja laulis siis peenikese 
selge häälega: ,,Kui kallist kodust läksin? Kas sa 
tead, Hans, kõik salmid laulis vurinal maha ja ma 
vaevalt esimest salmi oskan. 

No ja siis hakkasid nad lagunema, tead noh, kui 
suitsu välja lased — enne on ta paks ia siis hakkab 
laiali minema kõiksugu keerdusi tehes kunni viimaks 
õhku sulab. Niisama ka nemad. 

Kell aga laulis: 

»Hlüva aega, mister Laksi, hüvast, hüvast Laksi, 
Laksi!“ 

Ning siis ei olnud enam muud kuulda kui tiksu- 
mist, ka muusika oli kadunud. Olin tervest sellest 
tembutamisest väsinud ja uinusin magama. 

»Aga kulla veli,“ ütlesin kui unest ärgates, sest 
olin võrdlemata põnevusega Laksi jutustamist kuul- 
nud. ,,Ma ei näe ju selles midagi iseäralist halba, 
hädaohtlikku ega väljakannatamata piinarikkust. Su 
närvid olid sulle veidi üles öelnud ja kinkisid sulle 
rea hallutsinatsioone. Kas tead, sõber, niisugused 
asjad ei juhtu igaühega, need on väljavalitud. Tule- 
tada ainult meele Moupassant'i, Edgar Poe'd, Hoff- 
manni ja teisi. Oh, vennas, olen su peale kade! 
Oleks tahtnud sinu asemel olla.“ 

»Minu asemel?“ 

Laks naeris kähisevalt. 

»lead, Hans, mis siis juhtus? Äkilise põrutu- 
sega paisati mind voodist välja, see juures purunes 
lamp ning ma olin kott-pimedas. Heitunult üles upi- 
tudes ja voodile istudes nägin, et tuba oli valge kui 
päeval. Aga see oli imelik valgus; ei näinud teda 
silmega, vaid tundsin sisemiselt. Ning siis paisati 
mind pikali voodi, olin võimetu nagu letargias. Ja 
mis ma nägin, Hans? 0Kitsehabemega vanamees 
tatsutas kõige paremas meeleolus minu kõhu peal, 

kolmearuga hark käes ja koukis minu sisikonnas. 
Nägin selgesti, kuidas ta välja hankis minu soolikad, 
maksa, põrna, kopsud, südame ja kõiksugu muud 
vähemad inimkeha sisemised osad. 

No jah, ja loopis need tsirkuse joungleuri osavu- 
sega pühvlihärja kätte, kes need ablalt alla kugistas. 

Vanamees lael sirutas ka vahetevahel välja pika 
väenleva käe ja, saades argimehelt mõne tüki, hak- 
kas seda pikkamööda ning flegmaatilise mõtterikkü- 
sega mugima. 

Ning seejuures tantsisid preilikesed välgusähva- 
tustega ja lõõtsmoonik üürgas kummalist põrgu- 
list viit. 

Hans! Mind söödi minu enese nähes tervelt ära. 
Mitte raasu ei jäänud järele, saad aru! 

Ja kui ma oma peaaju pühvli ablaste lõuge va- 
hel nägin, ärkas minus mingi üliloomulik energia. 

Ma hakkasin karjuma, ei, möirgama. 

Ja siis jooksis kogu maja kokku. 

Mind toputati baldrijaani, lõngaõli ja viinaga ning 
siis alles sain aru, et mu kere ikka veel terve oli. 

Noh, mis sa nüüd ütled, Hans? 

»Olen isegi soovind, et keegi teine ses suhtes 
minu aset täidaks. Kuula edasi. Mul on vähe aega, 
sest ma tunnen, kuidas need kuramuse surinad, tor- 
kimised ja kõrvetused üle mu ihu käivad. Kui alko- 
hool lahkuma hakkab, algab põrgu uuesti oma tant- 
su. Tunnen juba, kuidas mu peas mühiseb ja karjub. 

Teisel hommikul olin kui tapetud. Silme ees 
Virvendas, kõrvad huugasid. Liikumise juures mind 
hagu tõsteti õhku; kogu mu keha oli nagu mingisu- 
sust tihedat gaasi täis. Koledad surinad jooksid üle 
kere. Neid surinaid ei või vist keegi teine omale 
täielikult ette kujutada. Need ei ole harilikkude tor- 
kimiste sarnased, kui mõni liige ,,surnud“ on, ei ole 
kaugeltki ka ,,kananaha“ sarnased; on tundmus, kui 

kihutataks kord külma, kord kõrvetavalt tulist liiva 
lainetena mööda nahaalust siia-sinna, on tundmus, 
nagu jookseks mingisugune teravokkaline  elektri- 
samane lainetus läbi närvikava (aga niisugust riista- 
puud ma oma juures ei tunnista). Siis hakkasin tund- 
ma ninas tule lõhna. Kuradi pihta, teistmoodi ei 
oska ma seda jäledust nimetada. Ei ole see mingi- 
sugune hais, ega palavus, aga tean, et on tule lõhn. 
Kes selle tundmuse mu pähe on kloppinud, ei tea. 
Vahetevahel paiskus see lõhn mulle pauhti vastu 
nägu, mis oli nii võigas, et puristasin ja hambaid 
kiristasin. 

Siis hakati mind raputama kui koera kutsikat. 
Tahtsin mingit asja võtta, käsi tegi õhus mingi ime- 
liku liigutuse, nagu oleks tal oma pea ja oma taht- 
mine ja krabas hoopis teise asja järel. 

Tahtsin midagi toimetada, siis oli igal liigutusel 
nagu sada takistust ees. Liikumise juures vangutas 
mind sisemise ,,gaasi“ tõstejõud, kartsin alatasa 
komistada ja trepist üles-alla minnes olin sunnitud 
kramplikult käsipuiest kinni hoidma, et mitte ,,gaasi“ 
õõtsutusel kukkuda. 

Iga järsku liikuv ehk äkisti kõrvalt silma puu- 
tuv asi tekitas minus kummalist ehmatust. 

Vahetevahel sain nagu mingi õhupressi löögi. 
Iga. vastutulija näol nägin mingisugust ebamäärast 
ilmet, Kõik näod olid nagu mingi koleda korraga 
ümbritsetud. 

Ja siis, Hans, siis tulid koerad. 

Neid, kuradid, oli kole palju, igal pool. Kuhu 
ma ka läksin mis ma ka tegin, koer oli igal pool ees. 
Söögi ajal lakkusid nad üksteise võidu mu taldrikust, 
pikali olles tegid nad mu toas tsirkust, hüppasid üle 
mu voodi ja rooijastasid mind, jalgu tõstes. Ptüü! 
Viimaks tulid nad mulle kallale. Neid oli vist sada- 
tuhat. Närisid mind, kust aga said. 

Ma rappisin, möllasin, peksin, tapsin neid. Kui 
õnnestas mõnel kõrist kinni asida, siis oli ta kohe 
kadunud ja ilmus jälle hoopis teisest äärest. Oleks 
tahtnud: sind, kulla Hans, tõesti minu seisukorras 
näha. Ha, ha! 

No ja, siis kahmasin kapist pooletoobilise ja jõin 
ta peaaegu ühe joonega tühjaks ning varsti oli kogu 
see krempel kadunud ja mina terve poiss kui kala 
Vees. 

»Nüüd tead sa, Hans, mispärast ma niimoodi 
lakun. Niipea, kui alkohool lahkuma hakkab, on need 
ijõledad tundmused ja koerad platsis. Ennem joon 
enese surnuks kui neid kuradi sünnitusi välja kan- 
natan. Saad aru, poiss!“ 

Laks vaikis ja ka mina vaikisin, sest kuuldud 
lugu oli nii hämmastav, et'oma mõtete loogilist käiku 
veel kalkuleerida ei jõudnud, 

Äkki kargas Laks üles; ta nägu oli veel puna- 
sem, kui muidu, ta võbises tervest kehast. 

»Tulevad, tulevad, Hans, kogu see kuradlik 
krempel tuleb. Jumala pärast, to viina, Hans! Ruttu! 
Oh, oi, oi, oi! Purr, kuradid! Peasta, Hans!“ 

Tormasin kui meeletu alla erikabinetti, kahma- 
sin laualt suure karahvini ja karjusin, et teised minu 
järel tuleks. 

Üleval leidsime täielise märatsemise pildi. 
Peegel, laud, kummut, sohva, toolid — kõik olid 
läbisegi paisatud ja osalt purustatud. 

Selle hävituse keskel seisis Laks, nägu metsi- 
kult moonutatud, 'vehkis laua jalaga oma ümber ja 
karjus möirgavalt: 

»Koerad, ussid, maod! Ma teile näitan. Haha! 
Sirevile, sirevile!“ 

Möll, segadus, publikumi kokkuiooksmine, eh- 
munud inimeste läbisegi karjumised, politsei. 

Märatsev Laks seoti kinni ja viidi hullumaija. 

Kui ma umbes tunni aja pärast sinna telefonee- 
risin järel pärides Laksi haiguse üle ja kas terveks- 
saamiseks lootust, vastas mulle asutuse direktor: 

»Kui süda vastu peab, on ta seitsme päeva jook- 
sul terve. Harilik viinahullustus, teaduslikus keeles 
delirium tremens. 


IS 


VIIRASTUSED JA VAIMUD. 


VIIRASTUSED JA LUUPAINAJAD. 


Juba lapsena hakkasin viirastusi nägema. Ar- 
van otstarbekohaseks nimetada, et ma 6%-aas- 
taselt peapõletiku läbi tegin, mis aga minu tervise 
peale mingisugust halba tagajärge ei jätnud. Võib 
olla — närvide peale? 


Olin 8-aastane. Mäletan, Russalu koolimajas, 
magasin suvisel õhtupoolikul koolitoas pingil (oli 
ju hämarus). Äkki ärkasin üles ning nägin, kuidas 
suur (kere umbes karvase talimütsi suurune), pika 
koivadega must ämblik kiiresti lae nurka ronis ja 
sinna kadus. Olles unine, jäin kohe jälle magama. 
Uuesti ärgates ja istukile tõustes nägin, et suur 
madu loogeldes sinnasamasse laenurka kadus. 
Imelik — ma ei kartnud sugugi, jäin jälle magama. 


Koolipoisina (linnas, 16 a.) juhtus tihti, et nägin 
und, mis ärkvel-olekul edasi kestis. Näituseks nä- 
gin unes, et oli mul laua peal suur hulk hõberaha. 
Äkki veeresid need rahad, kellegist tõugatuna, põ- 
randale. Mina voodist välja neid korjama. Koba- 
sin mööda põrandat hulk aega, enne kui aru sain, et 
neid seal olemas ei olegi. Sarnaseid juhtumisi tuli 
ette mitu korda. 

17—18-aastase kohtu kantseleiametnikuna kor- 
dusid umbes samasugused lood. Näen unes, et lä- 
heb minust mööda kohtunik Nedsvetsky ja kutsub 
mind käetõmbega oma järele. Kaob kahepoolega 

ukse taha. Tõusen, ning ruttan talle järele, kuid 
põrkan vastu seina. Ent siiski koban hulk aega, 
otsides ust, enne kui aru saan, et oli unenägu. 

Näitlejana (22—24 a.) elasin Tallinnas F. tän. V. 
perekonnas. Ärkan ühel ööl, tõstan mingil sunnil 
pea ning näen, et tuleb söögitoast saali peretütar, 
istub akna alla sohva peale ja hakkab raamatut lu- 
gema. Oli talveöö hämarus. 

Hüüan "tasa: Helene, mis seal teete?“ 

Ei vastust. 

Hüüan veel kord. Vaikus. 

Mõtlesin; ,,Preili tahab minuga nalja teha,“ — 
võtsin tasakesi elektrilambi öölaualt ning valgusta- 
sin järsku toa. Ei kedagi... Sain aru, et olin vii- 
rastust näinud. Keerasin silmad seina poole, ning 
uinusin uuesti. 

Teinekord nägin vana mamma V-d oma peatsis; 
elektrivalgusel kadus ka tema. Kolmas kord ärka- 
sin mingisugusel tõukel ning tõusin voodis istukile. 
Näen: mu ees seisab väike pruuni jopega vana- 
mees, sasis tordiline, punane habe, nööp-nina, alla- 
rippuvate kõrvadega läki-läki üle silme. Tunneks 
selle mehe kohe ära, kui kusagil vastu tuleks. 

Küsisin: 

»Kes te olete?“ 

Vaikus. 

»Mis soovite?“ 

Vaikus. 

Vihastasin ning virutasin rusikaga, mis põrkas 
valusasti vastu ahju simpsi. Vanamees kadus. Hak- 
kasin teda mööda tubasid otsima, korterirahvast 
äratades. Alles siis, kui valgust saadi, taipasin oma 
eksituse. 

Tartus (21-aastasena) langesin luupainaja küüsi. 
Mitu korda ma õieti ta all kannatasin, ei mäleta täp- 
selt, aga vast kümmekond korda. Esimese luupai- 
naja külaskäik valdas mind õudusetundega. 

Luupainaja juhtumisel nägin harilikult, et tuli 
keegi isik, või elukas, või mõni ebamäärane moonu- 
tis tuppa ning lasus mu peale, hakates mind rõhu- 
ma, vallates kõiki mu liikmeid. 

Võin kindlasti tõendada, et olin sarnasel puhul 
pool ärkvel, pool uinakul. Oli kole raske ning 
õudne; karjusin oma teada, kuid arvan, et kuulda- 
vasti vast ainult ägavalt ümisesin. 

Vanade juttude järele teadsin, et peab varbaid 
liigutama, mida ka tegin, mispeale kummalised 
rõhujad kadusid. 


VAIMU NÄGEMINE JA KATSUMINE. 


Oli juunikuu algul 1920. a. (kuupäeva ei mäle- 
ta). Elasin Tallinnas, Uue-K. tän. — B. perekonna 
juures. Ühel õhtul (laup. või pühap.) läksin umbes 
kell 8 koju. Vana pererahvas oli läinud sinnasa= 
masse uulitsasse leeri- ja kihluspidule: kodus olid 
ainult nende kaks alaealist poega. 


Keetsime teed, jõime, ning läksin siis oma tuppa, 
heitsin voodi ning hakkasin Kuprini ,,Jama't“ lu- 
Sema. 

Kell 1 öösel kustus ses linnajaos harilikult elek- 
ter, nii muidugi ka tookord. Panin raamatu padja 
alla, keerasin silmad seina poole, ning minusin. 

Kui kaua maganud olin, ei tea, arvan, vast pool 
tundi. Äkki valdas mind unes meeleheitlik hirm, 
tundsin mingi kohutava, ülikummalise tulekut; see 
oli üliloomulik õuduse tunne, mis mind äratas ja 
sundis järsu keeranguga end toa sisemuse poole 
Pöörama. 

Nägin selgesti, kuidas toa hämarpimedus igast 
äärest minu voodi ette kogunes ja umbes süllakõr= 
Suse musta, läbipaistmata posti moodustas, mis ik- 
ka tihenes ja tihines.. Tekkisid kandilised õlad 
hing munasarnane ots. 

Harilik viirastus!“ rahustus üks tunne minus: 
Ent teine tunne, mis üliloomulikus meeleheites sip- 
les, sundis mind kätt arevil sõrmil välja tõukama. 


Kummalised novellid. 4 

Ning siis tundsin ma kõige viie sõrme all ma- 
teriaalset ollust; tundsin selgesti, et puudutasin 
riiet, mille all oli kõvem pind. Siis tundsin, kuidas 
juuksejuurikaist särin läbi käis ning samal silma- 
pilgul valdasid tervet mu keha esimest korda samad 
kummalised kahinad, mille all ju ligi kaks aastat, 
muude sümptoomide hulgas, kannatan. 

Hirmus oli tookord see nägemus sügavas vai- 
kuses. Tõusin ahastuses voodis istukile, ning haa- 
rasin (nagu pärast selgus) padiast nii tugevasti kin- 
ni, et pitsi sisse nelja sõrme augud jäid. 

Nägemuse ja minu vahel oli vast jalg maad. 
Libistusin toa ukse juure, siis eeskotta, kobades 
seljatagant söögitoa ukse lingi järele, teda mitte 
leides. 

On meeles, nagu oleks nägemus akna varianud, 
kuid kindlasti ei või öelda, sest tahan siin ainult 
seda kirjutada, mida hästi mäletan. 

Tean, et karjusin, aga kas häält kuuldavale 
tuli, ei või tõestada; vähemast ei ole majarahvas 
seda kuulnud, kuna oma teada ma kõigest jõust 
karjusin. 

Ukse lingi järele kobades nägin, kuidas näge- 
mus äkki lainetades kõrge, valge pottahju peale va- 
jus, teda üleni musta linikuga kattes. Samal silma- 
pilgul tõukas mu käsi vastu söögitoa ust, mis lahti 
läks. 

Meeleheitliku hirmuga tormasin läbi tubade pe- 
rerahva magamistuppa ning hüüdega: ,,Herra B., 
tulge vaadake, mis mu toas on!“ kobasin kätega 
B. voodis. 

See oli tühi. 

Siis oli mul tundmus, et kui nüüd siin, kottpi- 
medas toas, nägemus ilmub, siis lähen hulluks ehk 
Suren, 

Tulin esimesse tuppa, kus poisid magasid; ära- 
tasin nad üles ning heitsin vanema kõrvale. 

Kui B. prova hommikul kella 5 ajal koju tuli, 
leidis ta minu surnukahvatuna kõigest kehast väri- 
semas. Lugu kuuldes, andis ta mulle lõngaõli, mis 
mind veidi rahustas. Äkki kostis akna pihta vali 
kloppimine (hra B. tuli koju). Minu suust kostis 
häälitsemine, mida võivad sünnitada ainult kõrge- 
mal määral ehmunud inimesed; välgukiirusel olir. 
teki all ning kahinad käisid ,,sh-sh“ üle keha. 

Poolteist kuud peale selle juhtumise ei saanud 
öösiti magama jääda. Niipea, kui unirammetuse! 
lauged kokku vajusid, tundsin kohe sama meeleheit- 
liku õudustunde pealetulemist. Magada võisin al- 
les siis, kui teised kaaselanikud üles tõusid. 


4* 


ILMSI VAIMUDE KESKEL. 


1920. aastal, päev enne vana aastat, õhtul kella 
10—11 ajal läksime naisega voodi. 

Lamp põles. 

Mingisugune võõras, arusaamatu tundmus val- 
das mind. 

Naine jäi kohe raskesti magama, kuna mina 
äkki peavalu hakkasin tundma, mis järjest kange- 
maks läks. Ühes sellega tungis mingisugune ahas- 
tus minu hingesse. 

Tõin voodi ääre kausiga vett ja panin külma 
rätiku otsaesise peale. Mu olek muutus ikka imeliku- 
maks. . Kui silmad kinni pigistasin, ilmusid nende 
ette kõiksugu veidrad, mõttetud kujud: inimesed ja 
loomad, alatasa muutuvad moonutised, kõiksugu 
olevate asjade segu — kaaos. Varsti sellejärele il- 
musid aga päris korrapärased näod, kaugel ja ligi- 
dal, moonutudes, jõllitudes, inetud ja ilusad, mõned 
hõnda minu silme sigi, otse pähe sulades, et võpa- 
tades silmad avasin. ' 

Teadmata, mis arvata, võtsin ajalehe ja hakka- 
sin lugema. 

Vähe aja pärast kostis mu kõrvu mingisugune 
Mmehehääl. Kuulsin selgesti, et räägiti. - Kuulatasin 
hinge kinni pidades. Mitte midagi! Lugesin edasi 
— jälle hääl. Kuulatasin jälle, jälle ei midagi. 

Nii mitu korda. 

Rahustusin arvamisega, et üleval toas räägi- 
takse. Kuid ei! Äkki kuulsin selgesti, et üleval, 
kus sein ja lagi kokku puutuvad, mehe hääl, rahuline 
ia ametlik, nagu mõne ,,ettekandva“ sekretäri oma, 
kõiki minu mõtteid ja seda, mida ma lugesin, kordas 
kusagile edasiandmiseks. Ja kuulmispingutusel 
kuulsin kusagilt kaugelt heledat naisterahva häält, 
mis midagi vahele küsis ia vastas. Sõnadest ei saa- 
nud ma aga aru. 

Lugesin, ehk mõtlesin — kõike korrati ja anti 
edasi. Võõrastus tuli mulle peale, sest imelik tund- 
mus kasvis minus iga minutiga. Seltsi soovides ja 
arsaades, et minus peale peavalu veel mingisugune 
ennetundmatu haiglane olek on tekkinud, hakkasin 
naist äratama. Ja, imelik! — inimene, kes alati 
ainsa külgepuutumise peale ärganud, laskis end 
hulk aega raputada, hüüda ja isegi märja rätiku 
omale näo peale panna, enne kui ärkas. Vaatas 
mõttetu pilguga mu peale ja pahandas siis, et mis 
ma oma veekausiga mässavat, kas ma ci ,nägevat“ 
magada. Ning kohe oli ta jälle raske une kam- 
mitsas. 

Katsusin veel kord äratada, kuid tagajärijeta. 

Ei olnud ka selleks enam tahtejõudugi, sest 
imelik tundmus valdas mind ikka rohkem ja rohkem. 
Oli instinktiivne tunne, et mind mingi enneolematu 
ia -nägematu ootab. : 

Äkki nägin seinal, mille vastu najanes voodi 
jalgots, nagu kino ekraani — nõrgalt helenduvat 
parallelogrammi. 

Ja seal imekiirelt vahelduvaid pilte — kino- 
pilte! Metsad, linnad, inimesed, loomad — kõik il- 
musid ja kadusid lugematas mitmekesiduses. 

Nägin maastikka ja linnu, puid, loomi ja olevusi, 
kellest polnud enne unistadagi osanud. 

Ilmus, näit., ratsavägi toredas, laias tänavas; 
paari sekundi jooksul muutus see valges rüüs mun- 

kade protsessiooniks, siis mingisuguse maja fassaa- 
diks, kus sügavas uksenishis mees kaht ligi tulevat 
varitses, nähtavasti kuritahtlises mõttes; siis kivi- 
aedade ligi mänglevaiks koerakutsikaiks, kes silma- 
pilguga sigadeks muutusid; need muutusid, üksteist 
imekiirelt ära neelates, mingisuguseks läbisegi 
iooksmiseks, ine. ine. 

Sel ajal ma enam peavalu ei tunnud, vähemast 
ei mäleta ma seda. Minusse asus aga rahu ja tär- 
kas uudishimu — et mis nüüd edasi tuleb? Oli 
mõte: saan siit kirjutamiseks materjaali! 

Kui silmad ,.ekraanilt“ pöörsin, sest midagi hu- 
vitavat, kauapidavat, ega järjekindlat seal enam ei 
olnud, nägin oma ümber neidsamu moonutuvaid ja 
moonduvaid kogusid, mis enne 0 kinnisilmil. Nad 
olid kummalised, kuid ka veidrad. Pigistasin sil- 
mad kinni — sama pilt. Hääled laes olid kadunud. 

Nüüd ei mäleta, kas jäin rammestanult mõneks 
puhuks magama, aga tean, et äkki (vist ärgates) 
nägin, et kogu mu ees olev sein oli läbipaistev... 
(Kas oli lamp kustunud, või ei, ei mäleta). 


KÕRGEMAD VAIMUD. 


Minu voodi jalutsist algas lai trepp, mis viis 
üles uhkele rõdule. Mäletan - rohkearwuliste sam- 
maste rida, mille taga oli avar saal, kus liikus pal- 
ju rahvast. Niipalju kui ma eemalt näha ja ütle- 
mata kirju kogu läbisegi sõelumisest aru saada või- 
sin, oli seal kõrgem seltskond koos. 

- Silmasin kauge mineviku hommikumaa mantlid, 
rokoko ja keskaja rüüsid ning viimaste aastasadade 
ia nüüdseaja ülikondi. 

Suurem osa võõraid oli mulle tundmatult riie- 
tud; mis aastasadadest või aegadest nad pärit olid, 
ei või öelda ega ka kirjeldada, sest, nagu nimetasin, 
takistas ütlemata elav liikumine üksikasjalikku sil- 
mitsemist. 

Mäletan, et üsna tagapool nägin nagu tantsu- 
baaride hõljumist. 

Äkki algas paraad. 

Kes sealt kõik (sammasrea ja saali vahelt) läbi 
ei marsinud: tutumütsidega imeväiksed soldatid, ke- 
Pikesed püsside asemel seljas, muusikakoorid, puhu- 
des imelisi pasunaid, paled punnis, ratsaväed, lille- 
dega ehitud neidude salgad, lõpmata kiriu rodu kõik- 
Sugu rahvast. 

»See on kõik siin minu auks,“ ütles mulle üks 
tundmus, ja ma olin erutatud, uudishimuline ning 
uhke, et mind on väärt arvatud vaimuilma saladusi 
lihaste silmadega nägema. 

Paraad lõppes, lõppes ka pidu. Nägin, kuidas 
tagapool võõraste arv kiiresti hõrenema hakkas. 

Siis sammusid üksteise järele laiast trepist alla 
ainult vanad auväärt vaimud, kes mitmesuguselt, 
mulle tuntud ja tundmatult, riietud olid, nokutasid 
lahkesti päid ja pakkusid mulle jumalagajätmiseks 
kätt. Ja igakord pidin ma viisakuse pärast voodis 
istukile tõusma. Iga käeandmise juures tundsin 
(seda tõendan kategooriliselt) käes 'pistet, ning nä- 
gin kahvatu-sinist (elektri-) sädet. 

Kolmkümmend ehk rohkemgi kordi olin sunni- 
tud niiwiisi tõusma, nii et lõpuks päris väsinud olin. 

Kui oma ümber vaatasin, nägin, et toa sei- 
nad igaltpool läbi paistsid (sellejuures seletasin 
ka toasolevaid asju, mööblid i. m. selgesti), ning nii 
kaugele, kui silm vaatama ulatas, kõik kohad ehi- 
tusi, galleriisid ja vaimusid täis olid. 

Äkki tekkis minu vastu toa nurka kõrge trepp, 
mida mööda hõljus (nimelt hõljus, sest ialgu ning 
astumist ma ei näinud) sinises riides naisterahvas, 
hõljus mu voodi ette, ning tõstis käed, nagu õnnis- 
tades, üle minu. 

Imelik õrn tundmus valdas mind; tahtsin ta üm- 
bert kinni võtta, kuid naisterahvas hõljus tuldud 
teed tagasi. Siis sai mulle korraga selgeks, et see 
oli minu — kaitsevaim. 

Igatsus pigistas mu hinge. Ma hüüdsin teda so- 
sinal, et ta veel kord ennast näitaks, kuid selle ase- 
mel kummardasid minu üle teiste naisterahvaste 
ilusad näod, kes, nagu mulle näis, armsalt ja kaas- 
tundlikult mind. silmitsesid. 


TEINE JÄRK VAIMUSID. JÖULUPUU. 


Kuidas see üleminek tuli, ei mäleta, aga äkki 
nägin, kuidas mu peatsi juures oleva laua peale too- 
di kuusk, mida kohe prouakesed ja neiukesed (nagu 
ma neid kodanlistes perekondades olen tundma õp- 
pinud), ehtima hakkasid. 


Mitu vaimu tõi kotitäied kalliskive, mis põran- 
dale laiali viskasid, nii et põrand üleni sätendas. 


Kokariides mehed ja naised kandsid voodi ja- 
lutsi suured virnad kõiksugu maiustusi. Lapsed ja 
koerad, suured ning väiksed, jooksid vallatades 
läbisegi. 

Meeleolu oli elav, rõõmiis ja lõbus. 


Kuusk oli ehitud, küünaldel vilkus kahvatu-si- 
nakas helk. Lapsed pakkusid mulle üksteise võidu 
maiustusi; võtsin vastu, pistsin suhu, teades küll, et 
see kõik vari on. Ent siiski tundsin nagu mingi 
magusa vahu maitset. 

Mu huvi tõusis järiest. 


Vaatlesin suure mõnutundega seda vaimude 
lõbusat ja muretut elu, ning oleks heameelega ka 
ise vaimuna nende hulgas viibinud. Lapsed ja 
koerad ronisid üksteist taga ajades üle minu; üks 
väike taksikene upitas mitmet puhku voodi hüppa- 
ma, kuid ei jaksanud; tahtsin teda aidata, aga kuidas 
Sa varju aitad. Š 

Suurt nalja tegi mulle üks tige karvanäss, kes 
mu peale hambaid välgutas; pistsin talle sõrmed 
suhu ja naersin südamest tema asjata katsete üle 
mind pureda. 


KOLMAS JÄRK VAIMUSID. 


Ülemineku silmapilku ei mäleta. Tean, et äkki 
kadusid kalliskivid, lapsed tormasid rüsinal kuuse 
peale ning nokkisid ta paliaks, samasugune saatus 
sai osaks ka koogi, präänikute ja muude maiustuste 
korvele; minust ei hoolinud enam keegi. 


Äkki oli mu ümbrus muutunud; oli tundmus, et 
valgustus hoopis teistsugune, nagu ,,külmem“ oli. 
Mu ümber liikusid kõiksugu variud, kuulsin läbisegi 
häälitsemisi, mis kostsid aga nagu tuuleõhu liiku- 
mine. 

Just pahemalt poolt, kus voodi vastu seina tu- 
genes ja naine magas, kostis kellegi õhuhääl, kes 
kaebas, et teenistus pikk ja palk vilets. ° Pöörsin 
pea sinnapoole ja nägin, et pikk, kõhetu vari ajas tei- 
sel varju! habet, ise tähendud aine üle asjalikult tar- 
Sutades. Nende taga oli mingisugune lavataoline 
ehitus, mille peal istus hulk vaimusid, kes kõik tõ- 
siste nägudega pealt kuulasid ja midagi vahele rää- 
kisid, mida ei mäleta. 

Otse minu peatsi juures istus vari, kes, kui te- 
da silmasin, kaugemal olevalt varjult paberossi sai; 
tõmmati tikk põlema, hääletult, vilkus kahvatu- 
sinakas leegike ning varjude paberossi otsad paist- 
Sid kahvatu-sinakalt, kuid suitsu ma ei näinud. 


Minu juuresolek, ja ka see, et neid nägin, pais- 
tis neile üsna loomulik olevat, sest õhulise häälega 

pakuti ka mulle paberossi; sirutasin käe, kuid mi- 
dagi näppude vahele ei jäänud. 

Lugu valmistas mulle nalja. 

Äkki ilmusid kusagilt kahlus parukatega laiades 
mantlites vanamehed, kes suure usinusega minul ja 
naisel, kelle alasti keha ma selgesti läbi teki ja lina 
nägin, hakkasid mingisuguste riistadega ihunahka 
kaapima, kusjuures kahvatu-sinakad sädemekesed 
tekkisid. 

Minu küsimata rääkis kellegi õhuhääl mulle kõr- 
va, et need on vaimud-professorid, kes inimeste 
naha pealt haigused ära kaabivad ja muud moodi 
inimesi haiguste eest hoiavad. 

Nägin selgesti, kuidas üks ,,professoritest“ minu 
naise jalapöiast tüki liha välja lõikas, seda veidi 
aega vaatles, ning siis, pealmist külge allapoole kee- 
rates, endisele kohale pani ja naha kinni vaotas. 

Minu kallal oli paar professori ametis: Tundsin 
selgesti, kuidas nad mind kraapisid; tundsin kergeid 
pisteid ja ka seda, kui mõni lihatükk välja lõigati ja 
uuesti tagasi pandi. 

Küsisin sosinal, et kas kõiki inimesi niimoodi öö- 
seti vaimud-arstid ravitsevad; kohe sain õhuhäälelt 
vastuse, et mitte kõiki, ainult neid, kelle kohta seda- 
puhku käsk on antud. Pealegi ei pruukivat ma sugugi 
sosistada, vaid ainult mõtelda, sest vaimu hääl on 
inimese mõte, Küsimuse peale, mis vaimud need 
kõik on, sain vastuse, et hulkujad vaimud ja maga- 
vate inimeste vaimud. 

Mu tähelpanu pöördus otse minu ette: seal is- 
tus, pooleldi minu peal, hirmus jälk vanamees, 
üleni kärnas, loperguse mõrtsuka näo ja sassis ha- 
bemega. 

See lõi omale vastu põlve ja kiitles käriseva 
õhuhäälega, et varsti saab vangist lahti ja siis 
alles teeb ,,otsad“, Mu juure astus eht sulipoiss, 
võttis taskutest mingisugused riistad välja kahis- 

tas õhuhäälega, et nende muukraudade abil varsti 
vangimajast ära jookseb. Eeemalt tuli hirmsa van- 
dumisega sõduri riides elaja näoga poiss, kes ütles 
enese veltveebli olevat ja sunnitööle mõistetuna 
Pääsküla laagri saadetud, kust ähvardas ära jõoks- 
ta ja kellegile koledasti kätte maksa. 

Kui need varjud kadusid, kogus palju uudis- 
himualisi varjusid minu . võodi ette; küsisin, tundes 
loomulikku sundi, kas nad ei saaks mulle otset teed 
teha väljakäigu kohani (see oli-meil taga 'hoovis). 
Silmapilk olid varjud kubinal ametis, maja ja muud 
takistused kisti eest maha ning ehitati müüridest 
piiratud tänav mille lõpus paistis selgesti. meie 
sellekohase asutuse uks. Teades aga, et minul, kui 
tihedal kehal, võimata seda vaimu tänavat mööda 
minna, ütlesin, et ma seda teed siiski sedapuhku ei 
tarvita, ning kohe oli kõik jälle endises korras. 

Äkki kuulsin padja alt kostvat: ti-ti-tilililuliliti- 
lulili jne. Kergitasin pead padja pealt, kuid umbes 
'(o sek. järele oli tilin jällegi kuulda. 

»Mis see on?“ mõtlesin imestusega. 

Tilin vaikis ja õhuhääl seletas, et inimeste arva- 
mine, et kui kõrv ,pilli ajab,“ siis see peaajust tu- 
leb, õige ei olevat; seda tegevat nemad, vaimud, 
kuulaku aga mina. Tilin algas uuesti, mille kõrval 
ka parmupilli suminat oli kuulda. Palusin järele 
jätta — jäi. Palusin uuesti algada — algas. 

Oli huvitav. 

Pärisin üht kui teist vaimude elu- ja ilma sala- 
dustest, kuid sain vastuse, et on keelatud rääkida, 
ainult seda öeldi, et need vaimud võivad tingi üni- 
ber maakera nelja sekundiga (või minutiga?) ära 
teha. i 
Küsisin, kas ma võiksin oma magava naise 
Paula vaimu näha; kohe kostsid ligidalt ja kaugelt 
hüüded: 

»Kus on Paula? Kutsuge Paula!“ 

Varsti ilmus voodi ette (häbeliku olekuga, na- 
gu mulle näis) poiss, vabrikutööline pühapäeva rii- 
des. 

Imestasin: ,,See ei ole ju Paula!“ 

Silmapilk muutis poiss oma kuju ja voodi ees 
seisis minu naine, nii kui elus, aga — siiski vari. 
Ta pani oma pea üsna minu silme ette, ning selle- 
järele heitis ta mu kõrvale, paremat kätt, pikali. 
Vaatasin pahemale poole — kehalik naine, pare- 
mal pool — naine-vari, aga nii kui tilk vett — üks. 

Küsisin naise vaimult, kas ta ei võiks oma 
keha peale mõiuda, et see läbi une minu küsimiste 
peale ,.jah“ ehk »ei“ kostaks. Et vastust ei saanud, 
küsisin ,usu peale“. (Mis küsimised, ei mäleta, 
arvatavasti tühised). - Kehalik naine minu = kõrval 
hakkas raskesti hingama, ja väljahingamiste juures 
kuulsin selgesti kas ,jah“, ehk ,»ei“. 


NELJAS JÄRK. VAIMUSID. 


Niisama, kui eelmistelgi kordadel, ei mäleta üle- 
mineku ajajärku, aga äkki nägin segaduses sinna- 
tänna jooksvaid vaimusid ning päris eht kurivaimu- 
sid, kes neid taga ajasid. Need kurivaimud olid õud- 
sed moonutised, aga mitte nii, kui neid harilikult pil- 
telkujutakse, aga nii — moonutised. 

Mu voodi ette toodi suur pada, millest paistis 
välja poole kehani nähtavasti hirmsast valust viltu- 
kistud rohekashalli näoga naisterahvas. 

Tõusin küinarnukile ja hakkasin hurjutama, et 
miks nad mind tüssavad, sest piinasid teises ilmas 
niisugusel kujul ci ole olemas. Kui vaim kehast lah- 
kub, siis on tema ainuke piin ehk vast see, et ta oma 
halbade-, ehk kuritegude pärast teises ilmas valu- 
sat kahetsust tunneb. 

Pada koristati, asemele toodi piinapink, kus ühel 
vaimul hirmsasti luid venitati. Ka selle hurjutasin 
minema. Siis ilmus — surm! Luukere, valge savan, 
vikat. See ajas juba naerma. 

Kulla surm!“ ütlesin. ,Kas sa omale viisaka- 
mat välimust ei või muretseda. Surm ei ole ju muud, 
kui loomulik aktus, kus teguvõimetuks saanud ma- 
Sinast, kehast, lahkub tema juht, vaim. 

Surm võttis omale kohe kena tütarlapse kuju ja 
segas end teiste vaimude hulka. 

Mind jäeti rahule. 


Kummalised noveltid. 5 


66 


Äkki kuulsin padja alt tungivat õhuhäält: ,,Mine 
Roosikrantsi uulitsale“ ja edasi veel midagi, aga nii 
segaselt, et aru ei saanud. Pärisin: ,,Kuhu! Kelle 
juure? Mis tarvis!“ 

Määl Ikordas tungivalt sedasama mitu korda. 
kuid ikka segase lõpuga. 

Mul tuli hea nõu. 

»Oot', ma panen sulle siia laua peale paberi ja 
pliiatsi. Sa materialiseeru nii tihedaks, et võid mulle 
seda üles kirjutada. Hommiku loen ja toimetan sulle 
ära.“ 

Nii ka tegin. 

Kui voodi tagasi heitsin, nägin, kuidas üks kuri- 
vaim-moonutis voodi ees seisvale vaimule “kallale 
kargas ja hirmsas vihas ta pea ümber traadi mässis, 
nii et pea täiesti oma vormi kaotas ja nägu kole va- 
luliku ilme omandas. 

Nad mõlemad kadusid, kuna kohe selle järele 
ruttasid kiiresti paremalt poolt pahemale hulk vai- 
musid, keda ajas taga kurivaim, kel oli näoks ttellis- 
kivid ja kes mööda minnes pika piitsaga minu poolt 
lauale pandud paberi peale hoobi virutas. Siis läks 
mul kõik segamine; olin ütlemata väsinud ja uinusin 
magama. 


JUMALA KOHUS. 


Samal silmapilgul, kui magama jäin, ilmusid kaks 
vaimu, kes mind kusagile suurde ruumi viisid. Mä- 
letan, et sel ruumil ei olnud mingisuguseid kontuure. 
ei põrandat, seinu, ei lage; teda moodustas üheta- 
sane, kuid mitte silmapimestav valgus. Tean, et sei- 
sin keset seda ruumi, aimates mingit enneolematut 
sündmust ja olles kui halvatud; mu pilk oli pöör- 
dud “otse oma ette, ühtlasesse mahedasse valgusse. 

Tundsin, et mind ümbritsevad inglid ja muud 
taevalised, kuid neid ma ei näinud, sest ma ei 
suutnud oma pilku ei pahemale ega paremale poole 
pöörda. 

Äkki ilmus ruumi suvine, arvata poollõunane, 
päike, mille kiired tihedalt igale poole läbi maheda 
valguse tungised. 


Päike ei olnud aga mitte silmapimestavalt he- 
lendav, vaid hiilgas ennemine kõige puhtama ku!- 
lana. Veidi aega oli, nagu vaatleks päike mind, siis 
ilmus ta peale kõver-must laik, ja ma sain aru, et see 
on Jumala viha avaldus. 

Siis kadus kõik ja mulle öeldi, et ma enne surma 
viieks tunniks piinamistele olen mõistetud. 

Leidsin enese jällegi naise kõrval pikali-olengus 
ja nägin, kuidas naise vaim õhus hõljus, ainult oma 
keha peaga ühenduses olles. 

Siis hakkasin mõtlema kõigi eelolnud nägemuste 
beale ja tegin keha ning vaimu vahekorra, maise ja 

tulevase elu, jumaluse ning igavese olemise kohta 
omad kindlad ja üllatavalt selged järeldused, 
olin vaimustud seal juures ning tänasin Jumalat, et 
ta mulle oma saladused on ilmutanud. 

Äkki tormas keegi vaim mu juure ja hüüdis: 

»Ärka kohe, sest sa pead surema!“ 

Suur ahastus sai minust võitu. Ma ärkasin ning 
hakkasin naist raputama, hüüdes: ,,Tõuse üles, kohe. 
ma hakkan surema!“ 

Naine ärkas uniselt ja ehmatanult, 


VIIS TUNDI PIINASID. 


Mu ahastus tõusis iga silmapilguga; visklesin 
voodis ja hüüdsin naist oma juure, hakkasin tast kinni 
ja palusin mind päästa. 

Äkki hakkas seinas keskmise ukse suurune 
ruut valendama; nägin suurt ja lagedat koda, kus lii- 
kusid mitmesugused vaimud. Siis asenesid selles 
valenduses minu voodi jalutsi — pahemat kätt ku- 
rat, Mephistopheles'i ülikonnas, tõmmu näo, lee- 
kivate silmade, kongus nina, mustade, kikkis vur- 
rude- ja tutt-habemega. Paremat kätt — ingel, 
laia käistega voltides allarippuvas, keskelt vööga 
kokkutõmmatud valges rüüs, kollaste, õladele lan- 
tevate juuste ja ümmarguse, kena lapsenäoga, millest 
vaatasid suured silmad armsalt, naiivilt ja kaas- 
tundlikult — kõik nii, nagu neid olevusi kunstnikud 
piltidel on kujutanud. (Pärastistes nägemustes ütles 
mulle mu ,isa hääl“, et see on kõik — nägelikult nii, 
et maise keha silmad ei või vaimusi nii näha, kui 
nad tõesti on.) Kuradi ja ingli vahel seisis postament, 
mille peal oli suur portsellaanist kann ja samasugune 
tass. 

Hoigasin meeleheitlikult ja hoidsin kramplikult 
naise kaela ümbert kinni; teadsin, et nüüd tuleb mi- 
dagi kohutavat, et nüüd tabab mind Jumala ka- 
ristus, 

Segane pilk sattus laual olevale kellale, see näi- 
tas punkt 6 hommikul. 

Kurat ja ingel vahetasid pilka, siis tuli helen- 
dava ruudu nurga tagant üks teine niisamasugune 
kurat, asus mu voodi ette ja lõi pika noa varreni 
mu südamesse, mispeale tagasi läks. Ägades taht- 
sin nuga Välja tõmmata, kuid asjata! Noapea seisis 
pool viltu kindlasti mu silme ees. 

Mu tähelpanu pöördus esimese kuradi poole: tal 
oli käes pikk tulipunane ora, mille mu pahemast ja- 
last sisse torkas. Karjatasin vist õige kõledalt ja 
tahtsin voodist välja jooksta, ent naine hoidis mind 
kahe käega tugevasti kinni. Tundsin, kuidas ora 
torgati pikkamisi kuni õladeni, kus juures ise mõtle- 
sin: , Polegi ju nii väga valus!“ 

Kuid ingli kaastundlikust näost lugesin, et see 
ainult algus on ja veidi kergitust saanud vaim sip- 
les jälle hirmutunde küüsis. 

Pidasin ahastuses teravalt kuradi iga vähemat 
liigutust silmas. Minus tekkis teadmine, et ma oma 
karistuse eest kusagile ei pääse ja et ma sellepärast 
alandlikult kõike vastuvõtma pean, mis mulle peale 
pandakse. Äkki nägin, kuidas kurat helendava 
ruudu ääre tagant mingisuguse aparaadi sai. 

See oli must kast, umbes jalg maad pikk, pool 
jalga lai, mille mõlemil pool küljel olid pikad kepid: 
neist hoidis kurat kinni. Ja kohe oli mul teadmine, 
et seal sees on hirmus põrgu tuli, millega mind, s. £- 
minu vaimu, põletama hakatakse. 

Need olid meeleheitlikud silmapilgud, kui kurat 
selle kasti minu jalataldade vastu pani. Füüsilist 
valu ma ei tundnud, aga hing karjus ja temaga ühes 
ka keha. 

Sec piinamine kordus mitu ja mitu korda. 

Vahepeal lasti mind puhata, mil puhul ma, üleni 
higine, kõigest kehast värisedes, oma ümberseis- 
jate — naise ja teiste kokkukogunud maiainimestega 
rääkida võisin. 

Igal vaheajal tõstis ingel postamendilt tassi suu 
peale, maitses, raputas pead ja kuradi küsiva pilgu 
peale vastas ta kurva jaatava peanoogutusega. Pii- 
namine algas uuesti, mil puhul mind kõigest kehast 
raputati, tõugati; külmad kahinad käisid üle keha, 
hambad lõgisesid suus, jalad tagusid hirmsa kiiru- 
sega vastu madratsit. 

Ma ägasin, aga ära jooksta ma ei jõudnud, sest 
teadsin, et see asjata on. Vaheajal tuli ka minu vend 
sinna, ks ühes teistega kohkunult ennenägemata 
etendust vaatas. 

Ühe piinamise vahel küsis ingel: 

»Kas sa kannatad?“ 

»Jah!“ vastasin. Ja ses ainsas sõnas olid kuh- 
iunud kõik mu seni läbielatud piinad. 

Siis sirutas ingel käed minu poole. 

Äkiline rõõm täitis mind. 

»Kui ma nüüd üles tõusen ja omad käed tema 
kätte panen, langeb mu keha sumult tagasi, kuna mu 
vaim (mina ise) temaga ühes tundmatu ilma läheb, 
kus on valitsemas õndsus ja headus ja Jumal. 

Tõusin põlvile ning sirutasin käed välja, kuid in- 
gel tõmbas end tagasi ja raputas pead. Jõuetult ning 
petetult langesin pikali ning algas jälle uus piinamine. 
Veel paar korda sain niimoodi inglist petetud, 
kuid viimaks raputasin eitades pead, arusaades, et 
See on üheks numbriks minu piinamise eeskavas. 

Kell oli juba üle kümne, kui nägin, et kuradil 
Cnam piinariista käes ei ole. Ta näis ingliga millegi 
üle läbi rääkivat. 

Pigistasin väsinult silmad kinni, arvates, et ehk 
On nüüd piinamised lõpul, aga siis nagu kisti nad 
mul jälle lahti, ning mis siis nägin, valdas mind koleda 
hirmuga. Helendavas ruudus, kuradist pahemal pool, 
tippus millegil nägematul asjal võigas koletis — 
Põrgumadu. Ta suures, tömbis, kondilises peas 
Välkusid silmad, mis sarnanesid inimsilmile. Ta põr- 

hitas ahne pilguga-altkulmu minu peale ja pilgutas 
seal juures oma välkuvaid inimsilmi. 

Aimates, et järgmisel silmapilgul kargab see ko- 
letis minu kallale ja hakkab mind kägistama, oma 
hirmsaid hambaid minwnäkku lüües, kargasin kisaga 
üles ja tahtsin üle voodi päätsi põgeneda, kuid 
naine hoidis mind kinni ja rõhus, ise nuttes, kõige 
jõuga minu rinna peale. 

»Kas ka sina oled mulle piinaiaks määratud?“ 
pärisin meeleheitlikult, nähes, et kaitset kusagilt 
loota ei ole. 

Kui siis silmad seina poole pöörsin, nägin, et 
koletis kadunud oli; märkasin isegi kuradi näol nagu 
et ses tassis oli minu pahategude ,,viha vedelik“, mis 
piinamise läbi puhastud pidi saama) ja raputas kur- 
valt pead. 

Siis ilmus seesama kurat, kes mulle noa süda- 
messe lõi, käes tangid tulipunase hobuserauaga. 

Ta läks: peatsi. 

Hirmuga pidasin teda silmas, teadmata, kust ko- 
hast ta mind nüüd põletama hakkab. Äkki sirutas 
ta käe välja ja pani tulise hobuseraua naise kaela 
peale. 

Puhkesin nutma, arusaades. et-naine muist pii- 
nasid minu eest peab kannatama. 

Tundsin, et mu jalad äkki külmaks läksid; kül- 
mus tõusis ikka kõrgemale ja kõrgemale, olin itle- 
mata nõrk ja roidunud, mille üle ka ümberseisjaile 
kaebasin. 

«Ia sureb!“ ütles keegi ja ükski ei vaielnud 
vastu. 

Siis pöördus mu pilk jälle helendava ruidu poole: 
ingel hoidis käes portsellaan kannu ja ma teadsin ko- 
he, et seal sees on põrgu vedelik, mis hirmsamon kui 
põrgu tuli. Ma ei mõelnudki põgenemise peale, pol- 
nud selleks jõudugi. Ägades vaatasin, kuidas ingel 

kannu suud lõngutas ja sealt süsimust vedelik minu 
jalge peale voolas. Kuid oodatud hirmu-valu ei 
tulnud. 

»Läks mööda“, mõtlesin kergitustundega. 

Kadus helendav ruut, sein oli nii nagu ennegi. 

»Oh, Jumal, möödas! Mu piinamised on möö- 
das!“ A 
Naine kuivatas mu higist nõretavat keha ja pani 
mulle selga kuiva pesu. Kell oli 11. 


KRISTUSE SILMAD. 


Hoolimata raskest udust ja uimastusest minu 
ajudes, sain aru, et siin Jumala käsi tegev on, et ta 
mind nende nägemuste ja piinade läbi enne minu 
surma tahab õigele teele juhtida. 

Mu hing täitus vagadusest ja ma palusin maist, 
et ta paneks seinale Kristuse pildi, mida ta ka tegi. 
Teadsin, et varsti surema pean ja sellepärast hakka- 
Sin endamisi Jumalalt armu ja andeksandmist pa- 
luma. 

Kristuse pildi peale vaadates nägin äkki, et mõni 
toll temast ülevalpool oli seinas umbes kolme tolli 
laiune ja jala pikkune helendav koht. Mingisugune 
äraseletamatu vägi kiskus minu üles; vaatasin ligi- 
dalt sellesse helendavasse ruutu ning nägin temas 
Silmi, imesuuri, musti, pikkade mustade ripsme- 
tega, täis mingisugust nõiduslikku läiget; ühes sil- 
Mega nägin ka peeneid, veidi lookas kulmusid, osa 
lumivalgest siledast otsaesisest ning sirge ja õhu- 

ese nina alguse. 

Need silmad vaatasid julgustavalt ja armsalt 
Minu ahastavatesse omadesse ja pilgutusid tröös- 
tivalt, 

Langesin kummuli voodi ja hakkasin nutma, 
Sest teadsin, et need olid Kristuse silmad ja et ma 
nüüd oma patud pean üles tunnistama. 

Kolm tundi vaevlesin niisuguses olekus, ehk 
Mind küll poolvägise pikali sunniti heitma. Tuletasin 
Omad arvatavad patud ju lapsest saadik meele ja iga 

patu meeletuletuse ja andekspalumise juures tundsin 
selja ehk külje peal sooja surinat. Ka seda teadsin 
ma, et pihtimiseks on mulle antud teatud aeg. Selle 
tundemärgiks oli, et jalgadest algas palavuse tunne. 
mis järiekindlalt kõrgemale kerkis; lõpp pidi siis ole- 
ma, kui see palavus peani jõuab. 

Kuni 13-aastani tulid mulle kõik mu halvad teod 
meele; ka peale seda mäletasin kõik selgesti, aga 
üks, mis suureks patuks loeti'ja mis ma 13-aastasena 
olin teinud, nimelt — isale öelnud niisuguse sõna, mis 
laps iialgi oma vanemale ei tohi öelda, ei tulnud ega 
tulnud mulle meelde. Ägades ja ahastades pinguta- 
sin oma mälu, kuid mida enam ma teda pingutasin, 
seda tumedamaks ja oimetumaks ta läks. 

Aga palavuse-tunne tõusis jalgest juba keskke- 
hani ja ikka kõrgemale ja kõrgemale, Mõtted'ei seis- 
nud enam koos, vaid keerasid kõrvaliste asjade pea- 
le; kõige rohkem kaldusid nad selle poole, et pikali 
heita ja oodata — tulgu mis tuleb (hirmus väsimus 
nõudis seda). 

Kuid nende mõtete juures hakkasid mul külmad 
kahinad ja värinad peale käima; kargasin ehmata- 
nult üles ja vaatasin heledavasse ruutu: silmad olid 
iuba kesk suurt ruumi taganenud. 

Hirmsas ahastuses hakkasin uuesti palvetama ja 
tähendatud pattu meele tuletama, küsides viimases 
lootuses vennalt, kas ehk tema ei mäleta. Kuid ei! 

»Issand“ ütlesin lõpuks. ,,Tee minuga, kuidas 
heaks arvad, ma ei mäleta, ma ei jaksa enam!“ 

Vähe aja pärast vaatasin uuesti ruutu: silmad 
olid kadunud, suures ruumis keerutas ühe jala peal 
parkett-põrandal kurat, kes seejuures ise paberossi 
pahvis, kuna ta nägu suurt headmeelt ja kurja võidu- 
rõõmu avaldas. Sain aru, et nüüd otsustatakse, kuhu 
asetakse minu kehast lahkuv vaim, kas õndsuse, või 
piinade riiki ja kuradi ülalpidamisest taipasin, et tal 
suured lootused minu omandamiseks olid. 

TAEVAS JA PÕRGU. HUKKAMÕISTMISED. - MIT- 
MESUGUSED VAIMUD. UNENÄGEMISED. 


Langesin väsinult patjule, hakates ootama ot- 
sust minu kohta. Jutustasin naisele ja vennale oma 
nägemusi ja läbielamisi. Naine kahetses silmaveega, 
et öösel minu vastu nii halb oli olnud, ta ei olevat 
teadnud, et ma nõnda haige olin. 

Kuulsin, et köögis kahises priimus ja naise ta- 
litustest sain aru, et ta lõunat valmistas. Vend jättis 
iumalaga, nähes et rahulikumaks jäin; avaldas 10o- 
tust, et. ma- varsti terveks saan. 

»Vaene poiss!“ mõtlesin kaastundlikult.“ Ju 
täna nutad mu külma keha juures.“ 

Nii võisin umbes. tund aega lamanud alts kui 
nägin helendavas ruudus ingli silmi, millel kutsuv 
ilme oli. Arvates, et tal mulle midagi, vast julgusta- 
vat, ehk trööstivat, ütelda on, tõusin üles. 

Niipea, kui aga silmadega ruudu ligi sain, hirvi- 
tas mulle sealt vastu kuradi nägu. 

Nii kordus mitmet puhku. 

Sain aru, et see oli selleks, et ma mitte rahuli- 
kult puhata ei peaks Saama. 

Minu tähelepanemata avanesid ees- ja pahem- 
poolne seinad; taeva eeskoda oli paremale poole nih- 
kuntd ja nüüd nägin laia ja siledat teed, mis kaugusse 
kadus. Seda teed mööda jooksid kiiresti edasi-tagasi 
inglid ja õndsad vaimud, kandes imelise kiirusega 

teed ning arvata mõne sekundi jooksul oli tee tore- 
daks alleeks muudetud. 


Teatud kaugusel üksteisest kerkisid uhked au- 
väravad. Kaunike hulk rohelisega kaunistud kande- 
kuuski ja loorberid, mille istutasid mõlemile poole 
raame seisid allee algul, kus lebasid õndsad surnud, 
keda pidi pidulikult õndsate maale viidama. Nägin, 
kuidas tuli kurat ühe hiljutoodud kanderaami juure, 
tõukas kabjaga — ainuke kord, kus ma kuradit kab- 
jaga nägin — vihaselt selle külge. sülitas, lõi piit- 
saga läbi õhu ja kadus. 


Üsna mu-jalutsis oli mingisugusel alusel kõrge 
virn suuri hõbeplaate. Tulid jookstes mõned inglid. 
rääkides oma vahel väledasti Saksa keelt, millest aga 
hästi aru ei saanud, sest mu Saksa keele oskus oli tol 
ajal väga väikene. Kõige väiksem inglitest, üsna pi- 
sitilluke, pani plaatide virna otsa veel ühe hõbeplaadi, 
millelt rutuga lugesin muu seas ,,Vor-Himmel“. 


Teadsin, et see plaat on minu jaoks ja suur 
rõõmu ärevus valdas mind. Tähendab. ma saan ees 
taeva. 


»Jumal, Sa oled armuline, ma tänan Sind!“ õh- 
kasin kergitatult. Tähendab, mu halvad teod on an- 
deksandmisega kaetud. 


Ent varstigi sain kibeda pettumuse osaliseks. 


Nägin pahemal pool seinas suurt väravat, mis 
sissekäiguks oli tumedatesse võlvialustesse. Tead- 
sin kohe, et see on põrgu, ehk piinakohtade sisse- 
käik. Nägin seal lihtsaid ja inetuid kanderazame. mis 
olid määratud surnutele, kes olid mõistetud piina- 
mistele. 

Võlvialustes liikusid kuradite valju ülevaatuse 
all räbalates, roidunud kogud, kes suurte labidateg? 
kusagilt august rasket, tõmmust vedelikust nirisevat 
muda põrgu värava ette tassisid. tehes mingisugust 

ümmargust lille-klumbi taolist lava. Igakord, minnes 
ja tulles, viskasid need halatsemisväärilised olevu- 
sed minu peale kurikihvtiseid - ja  kahjurõõmulikka 
pilka; kuulsin tihtipeale minu nime nimetavat ühes 
ähvardusega, et varsti olen ka mina seal ja küll nad 
siis mulle , näitavad“. 


Järsku tekkinud hirmus aimdus, et mind hukka 
on mõistetud, muutus järkjärgult tõeolulisemaks. 


Inglid ja teised taevalised kandsid õndsad surnud 
kanderaamidega ära, väike ingel haaras kõik hõbe- 
plaadid kaenla, ning mul läks korda pealmiselt (minu 
omalt) lugeda: ,,Dieser war schon im Himmel!“ 
Nüüd sai mulle mu kohutav seisukord selgeks. Teist- 
korda taeva pääsemine oli võimatu. Mul jäi ainult 
veel oodata silmapilku, mil hing kehast lahkub, et 
siis oma hirmsale saatusele vastu minna. 


Meeleheitlikult hakkasin Jumalat, Kristust ja'ar- 
vatavat kaitsevaimu (sinises riides naist, kes mind 
peale taevaliste pidu õnnistas), paluma, püüdsin isegi 
lauluraamatust üht koraali laulda, kuid kõri oli kui 
kinni nööritud ja hääl kostis. kui roostetanud inge- 
dega ukse lahtitegemise kärin. Siis allusin saatu- 
sele, paratamatusele. 


Ilmusid äkki mitu vähemat kurivaimu, kes võidu- 
rõõmsate näokrimpsutuste ning moonutustega minu 
voodist niisamasuguse näruse kanderaami moodus- 
tasid, nagu neid põrgu värava ees nägin ja mis vahe- 
peal juba ära olid viidud. 


Teadsin, et nüüd tuleb ainult veel oodata, mil 
ilmub põrguvürst minu hinge (mind ennast) kehast 
lahutama ning põrgu võlvialuste kummalisse ja hirm- 
Ssasse tundmatusse viima. Olin nii vaimliselt kui ka 
füüsiliselt hirmsasti põrutatud. Palusin naist, et ta 
mulle oopiumi annaks, et saaks enne surma veel 
magada. A 

Naine andis mulle oopiumi klaasitäie - veega. 
Veidi aja pärast vajusin uimastusse. See ei olnud ei 
ärkvel olemine ega magamine, vaid nagu  varju= 
SUrm. 


Ärgates olin kaotanud aimu ajast ja ümbrusest; 
teadsin ainult, et ammu juba surnud olen, et kehast 
väljas olen viibinud ja et praegu ainult veel nõrgad 
sidemed mind kehaga seovad, mis aga varsti katke- 
ma peavad. 


Ümber vaadates nägin, et seinad jälle läbipaist- 
matud olid. Tuba oli kõiksugu elukaid täis, kes ime- 
liseväledusega mööda seinu, pilte, mööblid ja hee- 
geldatud kardinaid ronisid ja suure isuga oma all 
olevat pinda närida nagistasid. Kõige rohkem oli 
orava, jänese ja rotimoodi loomi. “Oli ka niisugu- 
seid, kel oli üks pea ees, ja teine tagapool. Jänese 
pea nosis, näit., kardinat eespool, kukepea taga- 
pool. 


Vahest laskis mõni neist elukaist esimesed kä- 
pad lahti, keha venis minu poole pikaks ja peeneks, 
kuna pea kolesuureks paisudes üsna minu näo lä- 
hedal, pikki kõrvu liigutades, mind veidi aega punnis 
silmil imetles ja siis jälle tagasi minnes oma nosi- 
mist jatkas. Mingisugused, arvata roti suurused elu- 
kad, sibisid mu jalge vahel kiiresti edasi-tagasi, mis 
tekitas vastikut tundmust, kuid kinni püüda ma, mui- 
dugi, ühtegi neist ei saanud. 


Kõik pildid seintel, peale väkese kena sinisilma- 
lise tütarlapse pea, mis rippus pahemat kätt seinal, 
elasid ja liikusid. Just minu vastas seinal rippus 
maskis daami pilt. See daam tõstis jalad pildist 
välja ning tantsis vahetpidamata. . Tema kõrval oli 
suur pilt mis kujutas vanaaegset sepikoda, milles 
tüse, nahkadega kaetud sepp annab Orleaani neit- 
sile mõõga. Imelikul kombel ilmus Orleani neitsi 

väliasirutatud kätesse teine mõõk ja sepp ning neitsi 
vehklesid niisamutigi vahetpidamata. 

Tapetite kirjade kontuurid moodustasid mitme- 
suguseid ilusaid ja inetuid, loomulikka ja ebaloomu- 
likka maskisid. 


Imestasin, miks veel mu hinge (minu) järele ei 
tulda, sest et ma faktiliselt ju nii kui nii surnud olin. 


Äkki oli mul tundmus, et minu ümber midagi sa- 
laduslikku sünnib. Ja, tõesti, üle voodi serva vaada- 
tes nägin, kuidas umbes jala pikkune tohutu suure pea 
ja kahe väikse sarvemuksuga (ainuke kord, kus kura- 
dil sarvi olen näinud) kuradike voodi alt välja tuli 
ja kõige suurema ettevaatusega kikivarvul hiilides 
voodi ialutsi taha kadus. 


Pahemalt poolt hiilis teine niisamasugune (kuid 
ilma sarvita) ja kadus sinnasamasse. 


Ennem tegid nad oma imeliku välimuse ja kent- 
saka ülalpidamisega mulle nalja kui hirmu, sest mul 
oli teada, et seni, kui vaim kehaga veel veidigi seo- 
tud on (ja seda on ta veel 3 päeva peale surma — 
see oli mul ka teada), ei või ükski kurivaim mulle 
paha teha. 


Ent nägin korraga, et "voodi jalutsi tagant tõu- 
sid paksud valged pilvekesed. Teadsin kohe, et väik- 
sed kuradikesed põletavad seal väävlit, et minu jal- 
gealuseid hellaks teha, et mul põrgu piinad seda va- 
lusamad tunduksid. Tõmbasin jalad kõverasse ning 
oli hea meel, et kuradikesi niimoodi tüssata sain. 


Kristuse pildi peale pilku heites nägin, et seal ai- 
nult tühi raam oli, millest vahtis tuppa terve kari 
sõrmepikkuseid kirjudes riietes, frakkides, Mephis- 
topheles'i ine. ülikondades kuradikesi ja toredais 
toalettes daamikesi. 


Kõik need olevukesed tungisid rüsinal üksteise 
võidu väikese avause juure, sirutasid kaelad üle 


Kummalised novellid. (5) 

üksteise õla ning silmitsesid mind uudishimulikult, 
seejuures elavalt shestikuleerides tasakesi sõnu va- 
hetades. 


Kõige ees oli kartulisuuruse pea ja väikese sõr- 
me pikkuse kehaga, imepikkade, valgete, torakil 
vurrude ja niisamasuguse tutthabemega, ilegmaati- 
lise ilmega kuradikene, kes kõige ükskõiksema näo- 
ga pika, Sirgevarrega ja suure kahaga piibu suust 
väljakasvada lasi ning teda mõtterikkalt popsutama 
hakkas. Vahel sülitas ta suunurgast, kusiuures sülg 
mööda seina alla jooksis ja keskmise jämedusega 
traadina paistma jäi. Pisikeste vaimukeste kõne läks 
ikka elavamaks ja elavamaks, kunni ma viimaks 
üsna selgesti kuulsin üht neist küsivat: 


»Ah see on seesama Johannes Üksi, kes kirjutas 
Revolutsioon põrgus?“ 


»Jah, jah, jah!“ vastas mitu häält. 


»klääh! Siis saab ta kõige tulisemasse . katlasse 
pandud! Põrguvürst on ta peale kole vihane.“ 


Sain aru, et mind lähemas tulevikus kole saatus 
ootab, kuid küsisin, silmapilkse uudishimu sunnil, et 
kust nad teavad, et mina nimet. näidendi kirjutasin. 
Vastuseks oli kooris naer, ning üks, kes ettepoole 
tikkus, seletas, et nad iga õhtu mööda teatreid - ja 
lõbustuskohti hulguvad, istuvad klaveril, . barjääri- 
del, publikumi õladel ning ahvivad näitlejaid järele. 


Flegmaatiline habemik sülgas veel kord ja ka- 
dus; tema asemele ilmus tilluke, elegantne kuradi- 
ke, kes vaikides ja imestamisväärilise püsivusega 
pikka piitsa hakkas keerutama, nii et see spiraalilise 
rattakese sünnitas. Vahetevahel lahutas ta spiraali 
ühe ainsa käeliigutusega ning siis sähvas ta piitsaga 
minu poole; piitsa ots kargas mulle vahel üsna näo 
ligi, kuid ma teadsin, et ta mulle seni veel mingit hä- 
da ei tohi teha. Siis anti mulle (ei mäleta, kelle 

poolt) vali käsk, et viibimata põrgu pean minema, 
sest et mind juba sinna on mõistetud. Kui ma veel 
viivitavat, ootavat mind kõige raskemad nuhtlused. 
Mis teha? Ma olin, ehk küll surnud, aga siiski keha 
küljes kinni. Aga minu oma kasu nõudis, et aega 
viitmata saadud käsu täidan. (Lootsin põrguvärstile 
selgeks teha võivat, et ma veel ühe vaatuse ,,Rev- 
põrgus“ juure kirjutada võin, kus põrguvürst jälle 
kaotatud trooni tagasi saab.) 

Oopium! — tuli mulle meele. Magama jäädes 
lahkub vaim kehast ja nii võin ma vabatahtlikult en- 
ne lõpulikku surma põrgu minna, mis, võib olla, mi- 
nu karistust kergendab. Palusin naiselt jälle oopiu- 
mi ja kahekordse portsjoni, mida ka sain. 

Varsti jäin, tillukese, elegantse kuradikese mo- 
notoonilist pitsaga spiraliseerimist, piltide liiku- 
mist, tapeetidele ilmuvate maskide ühtepuhkust va- 
heldumist ja kentsakate elukate jooksmist ning 
nagistamist vaadeldes ja kuulates raskesti ma- 
gama. v 

(Nüüd tuleb pikk ja juhtumisrikas unenägu mi- 
nu põrgus käimisest, mis oli suuremalt osalt sama- 
laadi, kui ärkvel olekus nähtud nägemused, osalt aga 
niisama ebamäärane segapudru, kui kunagi suurem 
jagu unenägemisi. Seda käesolevas töös kirjeldada 
on ülearune. Ütlen ainult, et ärkasin üles ülem- 
kuradiaukraadiga.) 

SURNUD, KUID SIISKI ELUS. 


Esimene, mis ärgates nägin, oli elegantne kura- 
dikene oma piitsaspiraaliga. Minu teada oli juba mi- 
tu päeva möödunud sest ajast, kui teda esimest kor- 
da nägin, ja ma imestasin tema fänomenaalse tüdi- 
matuse üle. Ka pildid, maskid ja elukad olid oma en- 
dises tegevuses. 

Pead liigutades tundsin, et see oli tinaraske ja 
kole uimane. Kui silmad kõvasti kinni pigistasin ja 
siis järsku lahti tegin, vilkusid mu ees lugematud sä- 
demed. 

Naine tuli ja istus voodi äärele; tal oli "käes 
taldrik aurava roa — kupatud kapsaste, sealiha ja 
kaalikatega (minu armsam roog) ja pakkus mulle 
süüa. 

Hakkasin naerma. 

»Kullake!“ — ütlesin: ,,Mis mõte on mul süüa. 
Ma olen ju surnud, olen vaim. See kõik jookseb ju 
Minust läbi!“ 

Tema pealekäimisel võtsin siiski suutäie ja 
tundsin, et närisin ja neelasin ja et soe toit minu 
kõrist pikkamööda alla vajus. Samal ajal lõi ele- 
Santne kuradike piitsaga säuh ja säuh läbi naise 
kaela. 

»Surnukeha sööb!“ mõtlesin endamisi ning see 
imestamisväärt asjaolu tegi mulle suurt nalja. Sõin 
taldrikutäie tühjaks ning jõin tassi kuuma teed pea- 

le. Siis vajusin jälle uimastusse, olin jällegi põrgus 
imelises tegevuses. 

Ärkasin mingisuguse klõbina ja kolina peale 
üles. 

Kuulsin paljude jalgade astumist ja kraapimist, 
köhatusi, nuskamisi ja surutud kõnesuminat. Siis 
kuulsin kedagi rääkivat (häälest kostis palvevenna 
intonatsioon), et nõnda kaua, kui surnukirst tuuakse, 
asugu pealegi omaksed ja külalised perenaise kut- 
sel lauda. 

Seal, kust hääl kostis, pidi minu teada eestuba 
olema (õieti oli seal poolpime köök). Kostis taldri- 
kute klõbin ja häältesegust püüdsin üksikud laused 
kinni, millest aru sain, et minust ja minu matustest 
räägiti. Tahtsin neile valjusti hüüda, et mis nad rut- 
tavad, et ma ei ole ju täiesti surnud, oodaku vähe- 
mast kolm päeva, kuni hing lõpulikult kehast vaba- 
neb, kuid mõtlesin samal ajal, et las nad matavad 
pealegi, vabanen ehk rutem sellest kahepaiksest 
seisukorrast. 

Ei või salata, mu hirm tuleviku eest oli täiesti 
kadunud, sest teadsin, et olen põrgus ülemkurat, 
ning vabastud igasugustest piinamistest, - Sellepä- 
rast, misjaoks siis veel selle kehaga, mis niikui- 
nii varsti gaasiks, mullaks ja lugematu muudeks ol- 
lusteks laguneb, kanemat aega sidet pidada. 

Elegantne kurivaimuke keerutas väsimata oma 
piitsaspiraali, teised vaimukesed olid niisama väsi- 
mata oma endises tegevuses. Seinal rippuvas peal- 
mises harjakotis istuv must karupoeg upitas allole- 
vas harjakotis olevat ja kõvasti vastupuiklevat val- 
get karupoega oma juure tõsta. Mõlemd ise ja nel- 
de teguviis olid nii naljakad, et valjusti naerma hak- 
kasin. 

Naine, kes senini põrandat oli pesnud (seda sain 
alles samal silmapilgul art) istus voodi servale, hak- 
kas mind kaelustama ja küsis, kuidas ma end tund- 

vat, kuna ta silmad pisaraist täitusid. Ehk küll ka 
see naljakas oli, et surnult tema tervise järgi küsi- 
takse, siiski tõrjus kaastundmus naeru ja ma hakka- 
sin teda trööstima; ütlesin, et kui mind puusärki 
pannakse ja maha maetakse, ma ikka vaimuna tema 
iuure tulen, et ta ei pruugi mind karta, et kui kõr- 
vus helinaid kuuleb ja kehas kahinaid tunneb, siis 
teadku, et mina ta ligi olen. 

Avaldasin arvamist, et ma vast ennast nõnda 
tihedaks materialiseerida võin, et võimalus tuleb end 
temale näidata, kuid tema ärgu kartku, sest mina 
tahan temale ainult head teha. Küsisin, kas puusärk 
on juba toodud? Eitavat vastust saades, kiirustasin 
teda selleks. 

Järsku ilmus voodi juure üks ülemkurat ja käs- 
kis mind Põrguvürsti nimel viibimata põrgu ilmuda 
(mul jäi nimelt näitemängu juhatamine põrgu teaatris 
eelmises unenäos pooleli), muidu vihastavat Põrgu- 
vürst hirmsasti. Seletasin talle, et olen kehaga seo- 
tud, et ei saa tulla; et tuleks küll isegi kehaga tükkis, 
aga kehal, kui jämedal mateerial ei ole võimu läbi 
materiaalsete kehade (seina) tungida. Palusin, et ta 
katsuks mind kehast vabastada. 

See oli üks gentlemanilikumaist ja heatahtli- 
kumaist ülemkuraditest. Ta asus voodi jalutsi ja si- 
rutas käed minu poole. Lootusega, et asi õnnestub, 
tõusin istukile ja haarasin tema käte järele, kuid kuk- 
kusin jõuetult tagasi: vaim jäi kehha. Kurat rapu- 
tas nukralt pead, kordas veel kord käsku ja kadus. 

Siis sai hirm minust jälle võitu, hakkasin väri- 
sema ja palusin naist mulle veel oopiumi anda. Ta 
täitis minu soovi, nähes mu seisukorda, ja jälle 
uinusin ma ning olin jällegi põrgus, kus aga olukord 
minule vahepeal hukatustähvardava seisukorra oli 
võtnud. 


PORGUVÜRSTI HIRMUTUSED. 


Põrgus oli mul olnud äge võitlus oma tuleviku 
ja hea käekäigu eest, milles lõpus siiski võitjaks 
jäin. Ärkasin üles, higine ja uimane oopiumist. Lamp 
põles heledalt; mu voodi ees istusid: naine ja kaks 
teaatritegelast. 

Ei mäleta, kas oli toas tookord nägemusi või 
mitte. Tean, et rõõmustasin sõbralikka inimesi nä- 
hes. Ka see, et surnud pidin olema, oli meelest unu- 
nud. 

Minu naise suurimaks rõõmuks jutustasin võõ- 
rastega üleüldistest ja isiklikest asjust, nagu kunagi 
harilikult. Rääkisin neile oma nägemustest ja nad 
kuulasid huvitatult ja osavõtliku ilmega. Jõime teed, 
hing siis lahkusid külalised ja minu naine, et teaatri 
tegevusse minna. 

Mind sunniti teki alla pugema, ning naine lu- 
bas niipea kui võimalik tagasi tulla. Kuulsin, et ta 
Palus vastas-korteri elanikka mind vahetevahel 
Vaatamas käia. 

Uinusin. 

Kui kauaks, et tea, kuid leidsin äkki, et olin 
alusriiete väel külmas eeskojas, lõdisedes ja suurt 
hirmu tundes. Olin magamise ajal jälle põrgus ol- 
üud, ning kolm korda Põrguvürsti käskude vastu 
tksinud, mille eest oodatava karistuse kartusel 
kehha põgenesin ning üles ärkasin. 

Teadsin, et pimedas nurgas on 0Põrguvürst. 
Ahastades sosistasin, et mina küll olen tema käskude 
vastu eksinud, kuid et see tuli sellest, et ma veel 
kõiki põrgu seadusi ei tunne. Põrguvürst jäi tum- 
maks, ent ma teadsin, et ta seal on ja et lugunii- 
moodi veel ei lõpe. 

Tulin värisedes kööki ja seal ilmus mu ette kor- 
raga Põrguvürst, nagu teda unes näinud olin. (Kesk- 
mise kasvuga, sileda, pruuni, ovaal-näoga, sirge ni- 
na ja väikeste mustade vurrudega, õladel must 
mantel ja peas sulega punane müts, mis Sarnane 
vorini poolest meie sõjaväelaste talimütsile.) Ta 
silmad kiirgasid mustja säraga (teist võrdlust ma ei 
leia). Veidi aega seisime vaikides üksteise vastu; 
olin koledast hirmutundest halvatud. 

Äkki kerkis Põrguvürsti kogu kohutavalt suu- 
reks, temast voolas välja däämonlik vihahoog, mis 
mind jalust rabas, nii et otseti maha kukkusin. Hak- 
kasin meeleheitliku sonimisega talle oma eksimiste 
põhjusi üksikasjaliselt seletama, kõiki meeletulevaid 
pehmendavaid põhjusi ette tuues ja andeksandmist 
paludes. 

Niisuguses seisukorras leidis mind vastas-kor- 
teris elav õmbleja neiu, kes, nagu lubanud oli, mind 
vaatama tuli. Ta katsus mind üles tõsta ja meelitus- 
tega voodi viia, kuid ma rabelesin kõigest jõust 
vastu, hüüdes: 

»Kas Te siis ei näe, kes seal seisab. Teie ei tea, 
mis mind ootab. Oh, Põrguvürst!“... 

Ja ma hakkasin jälle palavikulise sosinaga Põr- 
guvürstilt armu paluma. 

Millal neiu ära läks, ei tea; vist hakkas tal õud- 
ne, sest nagu pärast kuulsin, olnud ta üksinda ko- 
dus. Kui kaua niimoodi põrandal otseti lamasin, ei 
mäleta. Tean, et kui higist läbi märjana pea tõstsin, 
siis Põrguvürsti kohutav kogu kadunud oli. 

Köögiukse kõrval seinal rippus suur valge mask, 
laia pärani suu ning pikkade harvade hammastega. 
Maski silmaaukudest välkusid mulle tuntud Põrgu- 
vätsti silmad, mille pilgust aru sain, et mind enam 
karistushädaoht ei ähvarda. 

Ehk küll hirmsasti väsinud olin, siiski et julge- 
nud voodi heita, vaid istusin köögilaua juure toolile, 
kergitustundega seltsinud uudishimuga oodates, mis 
nüüd tuleb. Kuid järgnevaist sündmustest sai ka mi- 
nu oopiumist uimane pea aru, et nad olid mõttetud 
ja loogiliselt sidumatud eelmiste nägemustega. 

Mul oli korraga teadmine, et teinepool seina on 
suured ruumid, kus pidulised koos. Kuulsin valju 
rääkimist, naeru, klaaside klirinat, kiljatusi. (Harili- 
kult ei kostnud läbi meie köögiseina ükski naaber- 
korteris sünnitud hääl ega müra). Äkki nägin, kuidas 
magamistoas suur peegel seinast eemale nihkus 
ning selle tagant kaks naisterahvast, peenikesi 
muste nööre oma järele vedades, kööki tulid, nöö- 
rid maski hammaste vahelt läbi toppisid ja jällegi, 
nööre endi järel vedades, köögi välisukse taha ka- 
dusid. 

Vähe aja pärast ilmusid naisterahvad uuesti 
peegli juure ja hakkasid, üksteisega miskit rääkides 
ja ühtepuhku naerdes, nöörisid vedama. Mul oli ko- 
he teadmine, et piduliste hulgas ka minu naine on, 
keda ühes kellegi teise naisterahvaga nende nööride 
abil minu juure tiritakse. Ka maskile näis asi nalja 
tegevat, sest ta mustjalt kiirgavais silmis oli lõbu- 
sust märgata. i 

Hulk aega kestis see jant. Kööki ilmus palju to- 
redais riietes noori naisterahvaid, kes kõik uudishi- 
mulikult nöörivedamist pealt vaatasid. 

Mul läks asi igavaks, oli külm ja pealegi hakkas 
kõhus järsku pööritama (vist oopiumist). Tahtsin 
mustavee-ämbrisse oksendada, kuid tuli veel para- 
jal ajal meele, et see Põrguvürsti ja naisterahvaste 

iuuresolekul viisakuseta on. Jooksin magamistuppa, 
ning oksendasin voodi linasse. Kõhupööritus kestis 
hulk aega ja oli õige piinav. 

Kui ma viimaks reostatud lina voodi alla visa- 
tes, ning pisarais silmi kuivatades ümber vaatasin, 
nägin, et saalis suur ichtiosauruse taoline loom kel- 
legi poolt üleseatud nööridelt oma päratute lõuga- 
dega pesupulke ahmis ja neid oma peenest kaelast 
alla kugistas. Peegli tagant kargasid kõiksugu mets- 
elajad välja ja jooksid tulise kiirusega läbi saali 
uulitsale. Kolesuurte maskitaoliste peadega ja piit- 
savarre sarnaste kehade ja käte-jalgadega moonuti- 
sed ruttasid tantsusammul sedasama teed. Heitsin 
voodi pikali, tõmmates teki üle pea. 

Järgmisi õhtusi juhtumisi enam ei mäleta. Oopi- 
umi-uimastus röövis vist minult viimase mälu- ja 
mõistuse-tera. Pärast räägiti, et kojamees olevat 
mind palja jalu ja aluspesu väel uulitsal (15° kül- 
maga) kinni pidanud ja tuppa toonud, ehk ma küll 
olevat vastu puigelnud ja seletanud, et pean põrgu 
oma ametikohuste täitmisele asuma. 


SEITSE AASTAT MEELEPARANDUSE AEGA. 


Ärkasin uue-aasta hommikul kell 6. Lamp põ- 
les; mu kõrval magas naine. Vaevalt sain seda tä- 
hele panna, kui ilmus üks ülemkurat ja käskis vii- 
bimata jälle põrgu tulla oma ametikohuste täitmi- 
sele. Unes olin näinud, et teine põrgu uks oli kusa- 
gil kitsas kõrvalises uulitsas Narva maantee lähi- 
konnas. See uks oli materiaalne, tähendab, ma või- 
sin läbi tema ühes oma materiaalse kehaga põrgu 
minna. 

Ronisin kiiresti voodist välja ja hakkasin rii- 
deid otsima, kuid ei leidnud neid kusagilt. Äratasin 
naise üles, nõudes ta käest riideid, sest et pean aeg- 
viitmata põrgu minema. Naine palus mind voodi hei- 
ta, mis mind suure imestusega täitis. 

»Kullakene, saa ometi aru, et ma pean põrgusse 
oma ametikohuste täitmisele minema. Muidu ootab 
mind hirmus karistus! Aita mulle ometi riideid otsi- 
da. Ma tulen ju jälle tagasi!“ 

Et naine midagi ei vastanud ja pea patjade va- 
hele peitis, siis hakkasin jälle riideid otsima ja leid- 
sin nad nurgas korvi taha peidetult. Rutuga hakka- 
sin end riietama. Äkki kuulsin, et naine südant lõ- 
hestavalt nuttis, mis mind ärritas ja pahameelega 
täitis. Raputasin teda õlast ja hüüdsin: 

,Kas sa siis ometi aru ei saa, et mind piinakat- 
lasse pannakse, kui ma Põrguvürsti käsku ei täida!“ 

Naine nuttis meeletult. Meeletuletades, et tal 
suurte erutuste järele palaviku ja jampsimise-hood 
peale tulevad, hakkas mul tast hale meel ja siis tuli 
muile järsk hea mõte. 

»Kallis, rahusta ennzst, ma tulen magama!“ üt- 
lesin rõõmsalt, vabastusin selgapandud riietest ning 
pugesin naise kõrvale voodi. Ta jätis nutu ja kae- 
lustas mind palavalt. Mina aga naersin oma ette ja 
nimetasin end lolliks. Selle külmaga välja jooksta! 
Ja kes teab, kas leiangi ööpimeduses uulitsa üles. 
kus teine põrguuks on. Lihtsam on ju magama jää- 
da, siis vabaneb vaim (mina) nii kui nii kehast ja 
võib kiiremini oma ametikohuste täitmisele asuda. 

Jäingi magama,.. ' 

Kui ärkasin, oli suur valge. Kell näitas üle 11-ne 
(kui palju just, ei mäleta). Köögis kahises priimus. 
Kristuse pildi ees keerutas tilluke, elegantne kuradi- 
ke tüdimata oma piitsaspiraali, maskid seintel moon- 
dusid endist viisi, must karupoeg tiris vasturabele- 
vat valget karupoega tagajärjeta oma poole üles; 
pildid elasid ja tuba oli täis nosijaid, nagistajaid, ning 
sinna-tänna sibavaid elukaid. 

Äkki ilmus mu voodi jalutsisse Põrguvürst. Ta 
seadis käed risti rinna peale ja jäi liikumatult paiga- 
le. Tema järel sammusid ülemkuradid, kes minu 
voodi sisse piirasid. Kestis veidi aega vaikus, mil 
ajal oma südame valjut tuksumist kuulsin. 

Siis ütles Põrguvürst pikkamisi ja rõhutades: 

»Jumala käsul on sulle veel aega antud elada 
seitse aastat meeleparanduseks.“ 

»Põrguvürst“, ütlesin talle. , Kui see nii on, siis, 
ole hea, tee korraldus, et need vaimud minu toast 
ära läheks. Nad tüütavad mind!“ 

»Hea, See peab sündima!“ vastas Põrguvürst. 
Ei näinud nende kadumist, sest samal silmapilgul 
jäin jälle magama. 

Kui ärkasin, oli mu üllatus suur. Toas ei olnud 
enam ühtegi vaimu näha. Laual auras toit. Kell ei 
näidanud veel kahtteistkümmet. Rõõmsalt kargasin 
voodist välja ja jutustasin naisele, et nüüd kõik möö- 
das, mis peale tema, kullake, südamest rõõmus oli. 
Sõin tublisti ja isuga ning poole tunni pärast tund- 
sin, et olen jälle normaal inimene. 

Õhtul läksin teaatri, ning jutustasin näitlejaile, 
kes mind huvitusega kuulasid, oma nägemistest. Et 
ma seekord täitsa normaalne olin, selles ei kahelnud 
keegi, muidugi mina ise kõige vähem. 

Aga hingesse oli kindlasti juurdunud tume tead- 
mine: 

»Sinu surmatund on 1928. aastal 1. jaanuaril 
kella 11—12 vahel.“ 

